Wasa | Συχνές ερωτήσεις\nΟι αγαπητοί πελάτες μας έχουν πολλές ερωτήσεις. Συγκεντρώσαμε τις πιο συχνές. Αν σας απασχολεί κάτι, μπορεί να βρείτε εδώ την απάντηση.\nΕρωτήσεις σχετικά με την Wasa\nΤα κράκερ Wasa είναι σουηδικά;\nΤα κράκερ έχουν τις ρίζες τους στο Μεσαίωνα. Τα έφτιαχναν στη Σουηδία και τη Φινλανδία, ώστε να μπορούν να συντηρούν τη συγκομιδή από τις καλλιέργειες κατά τη διάρκεια των μεγάλων και κρύων χειμερινών περιόδων. Στη Σουηδία, η Wasa παρασκευάζει κράκερ από το 1919, τα οποία πλέον αγαπούν και προτιμούν άνθρωποι που ζουν σε περισσότερες από 40 χώρες σε όλο τον κόσμο, συμπεριλαμβανομένων των Σκανδιναβικών χωρών, της Γερμανίας, της Πολωνίας, της Ολλανδίας, της Γαλλίας, της Ιταλίας, αλλά και των Η.Π.Α. Από το 1999 η εταιρεία ανήκει στον Όμιλο Barilla.\nΡίξτε μια ματιά στο βίντεο με τίτλο «Η ιστορία της Wasa»\nΑπό πού προέρχεται η ονομασία «Wasabröd»;\nΗ λέξη «Wasabröd» είναι συνδυασμός δύο λέξεων : «Wasa» και «bröd». Στα Σουηδικά η λέξη «bröd» σημαίνει «ψωμί», ενώ ο όρος «Wasa» αναφέρεται στο όνομα του Σουηδού βασιλιά Gustav Vasa και επελέγη για τη δημιουργία μιας απλής και αναγνωρίσιμης επωνυμίας για όλους τους Σουηδούς. Ωστόσο, συνήθως με τον όρο «Wasa» αναφερόμαστε στην εταιρεία μας.\nΠόσο καιρό διατηρούνται τα προϊόντα Wasa;\nΤα προϊόντα Wasa μπορούν να διατηρηθούν στα ράφια των καταστημάτων περίπου 10 μήνες, υπό κανονικές συνθήκες αποθήκευσης, ενώ όλα τα προϊόντα μας φέρουν ημερομηνία λήξης. Συνιστάται να διατηρείτε τα προϊόντα σε ξηρό και σκοτεινό μέρος.\nΠού παρασκευάζονται τα προϊόντα της Wasa;\nΗ Wasa διαθέτει δύο αρτοποιεία: το ένα βρίσκεται στο Filipstad (Σουηδία) και το άλλο στο Celle (Γερμανία). Τα δύο αυτά αρτοποιεία παρασκευάζουν συνολικά περίπου 55.000 τόνους φρυγανιών ετησίως.\nΠληροφορίες για τα συστατικά και τη διατροφική αξία\nΜε ποιο τρόπο διασφαλίζει η Wasa την ποιότητα των πρώτων υλών και των προϊόντων της;\nΜετά από πολυετή εμπειρία και έρευνα, η Wasa έχει καταφέρει να αναπτύξει δικά της συγκεκριμένα πρότυπα για το αλεύρι που περιέχεται στα προϊόντα της. Τα πρότυπα αυτά αφορούν τόσο στο ίδιο το αλεύρι, όσο και στην καλλιέργεια των σιτηρών από τα οποία προέρχεται. Σύμφωνα με το περιβαλλοντικό σχέδιο της Wasa, «το περιεχόμενο των βιολογικών/χημικών μολυσματικών προσμίξεων (π.χ. φυτοφάρμακα, αφλατοξίνες, βαρέα μέταλλα) που υπάρχει στις πρώτες ύλες, οι οποίες χρησιμοποιούνται για τα προϊόντα Wasabröd, δεν είναι δυνατό να υπερβαίνει το 75% των εγκεκριμένων από την Ε.Ε. επιπέδων που ισχύουν σήμερα». Για τη διασφάλιση των προτύπων που έχουμε ορίσει για τις πρώτες ύλες μας διεξάγουμε ενδελεχείς ποιοτικούς ελέγχους και ακολουθούμε πολιτική αυστηρών απαιτήσεων από τους προμηθευτές μας. Η Wasa αξιολογεί και παρακολουθεί τους ενδεχόμενους κινδύνους σύμφωνα με το σύστημα HACCP (ανάλυση κινδύνου και κρίσιμων σημείων ελέγχου) (ανατρέξτε στην τοποθεσία web του Εθνικού Οργανισμού Τροφίμων της Σουηδίας (Livsmedelsverket): www.slv.se. Διαθέτουμε πιστοποίηση ISO 9001, ISO 14001 και BRC.\nΤι είναι η σίκαλη και πού καλλιεργείται;\nΗ σίκαλη είναι ένα δημητριακό. Καλλιεργείται κυρίως στη Βόρεια Ευρώπη (Γερμανία, Δανία, Σουηδία και Φινλανδία) και στις γειτονικές χώρες της Ανατολικής Ευρώπης (Ρωσία, Λευκορωσία, Πολωνία και χώρες της Βαλτικής).\nΠοια είναι η διατροφική αξία της σίκαλης;\nΤο αλεύρι ολικής άλεσης από σίκαλη προσφέρει πολύτιμους υδατάνθρακες, ενώ διακρίνεται από την υψηλή περιεκτικότητά του σε φυτικές ίνες και τα χαμηλά λιπαρά. Πολλά κράκερ μας παρασκευάζονται από αλεύρι σίκαλης ολικής άλεσης.\nΤι είναι η βύνη;\nΗ βύνη παρασκευάζεται από κριθάρι και χρησιμοποιείται για την προσθήκη χρώματος και αρωμάτων στο ψωμί.\nΤο προζύμι είναι η βάση για την πιο φυσική και παραδοσιακή μέθοδο παρασκευής ψωμιού. Πρόκειται για ένα ζυμάρι που παρασκευάζεται από αλεύρι και νερό, και το οποίο περιέχει φυσικά γαλακτοβακτήρια και ζυμομύκητες. Η παρασκευή ψωμιού από προζύμι πραγματοποιείται επί αιώνες στις χώρες που έχουν παράδοση στο ψωμί, όπως η Σουηδία, η Ιταλία, η Γαλλία, η Ελβετία και η Γερμανία. Χαρίζει στο ψωμί τη δομή του και ενισχύει τα αρώματά του.\nΤι είναι το E471;\nΓια τα προϊόντα Wasa, είναι τα μονογλυκερίδια και τα διγλυκερίδια που προέρχονται από το φυτικό λίπος και βοηθούν στη διαδικασία του ψησίματος.\nΟι ίνες είναι οι μερικώς ή πλήρως δύσπεπτοι υδατάνθρακες. Απορροφούν τα υγρά και διογκώνονται, χαρίζοντάς μας ένα αίσθημα πληρότητας και ενισχύοντας τη λειτουργία του εντέρου. Τα άλευρα ολικής άλεσης περιέχουν πολλές φυτικές ίνες.\nΤι είναι το αλεύρι ολικής άλεσης;\nΤο αλεύρι ολικής άλεσης είναι αλεύρι από δημητριακά ολικής άλεσης, σπόρους και φλοιούς σπόρων. Τα συστατικά ολικής άλεσης προέρχονται από τον πυρήνα του δημητριακού και περιλαμβάνουν το ενδοσπέρμιο, το πίτουρο και το σπόρο, όπως και ο ακέραιος πυρήνας. Τα συστατικά ολικής άλεσης υπάρχουν σε πολλές μορφές, όπως σε αλεύρι, πυρήνες δημητριακών, θρυμματισμένους πυρήνες, νιφάδες, κ.τ.λ.\nΤο ποσοστό (%) των συστατικών ολικής άλεσης, που αναγράφεται στη συσκευασία των προϊόντων Wasa, αφορά στο μέρος των δημητριακών του προϊόντος. Η επισήμανση «100% ολικής άλεσης» υποδεικνύει ότι όλα τα συστατικά των δημητριακών που χρησιμοποιούνται στο προϊόν είναι ολικής άλεσης. Ορισμένα από τα 100% ολικής άλεσης προϊόντα μας είναι τα εξής: Sport, Husman, Falu Råg-rut, Surdeg Flerkorn και Delikatess, μεταξύ άλλων.\nΤι μπαχαρικά χρησιμοποιούνται στις φρυγανιές Wasa;\nΓια την παρασκευή των φρυγανιών χρησιμοποιούνται κλασικά μπαχαρικά, όπως κύμινο, γλυκάνισος, μάραθος, κόλιανδρο και κανέλα. Επίσης, χρησιμοποιούνται σπόροι σησαμιού, παπαρούνας και κολοκύθας, ως ενισχυτικά αρωμάτων σε ορισμένα προϊόντα. Για περισσότερες πληροφορίες ανατρέξτε στις πληροφορίες του περιεχομένου της συσκευασίας.\nΠοια προϊόντα περιέχουν ζάχαρη;\nΌλα τα προϊόντα περιέχουν τα σάκχαρα που υπάρχουν φυσικά στο σιτάρι σίκαλης (κατά 5 τοις εκατό περίπου). Ορισμένα προϊόντα περιέχουν επιπλέον σάκχαρα. Ανατρέξτε στις πληροφορίες του περιεχομένου της συσκευασίας.\nΠόσες θερμίδες περιέχουν οι φρυγανιές Wasa ανά τεμάχιο;\nΜεταξύ 30 και 105 θερμίδες ανά τεμάχιο. Για περισσότερες πληροφορίες ανατρέξτε στις πληροφορίες της συσκευασίας.\nΠοια είναι η πολιτική της Wasa για την εξάλειψη των αλλεργιογόνων;\nΣε κανένα από τα προϊόντα των φρυγανιών μας δεν περιέχονται ξηροί καρποί. Καμία από τις διαδικασίες παρασκευής των κράκερ μας δεν περιλαμβάνει ξηρούς καρπούς ή ίχνη ξηρών καρπών. Σε περίπτωση που περιέχονται ξηροί καρποί ή ίχνη ξηρών καρπών σε άλλα προϊόντα Wasa, αναγράφονται σαφώς οι σχετικές πληροφορίες στη συσκευασία.\nΗ γλουτένη είναι μέρος της πρωτεΐνης του σιταριού, της σίκαλης, της βρώμης και του κριθαριού. Η σίκαλη περιέχει λιγότερη γλουτένη από το σιτάρι, αλλά οι περισσότερες σειρές των φρυγανιών μας περιέχουν γλουτένη.\nΚαι τα δύο αρτοποιεία μας παρασκευάζουν προϊόντα που περιέχουν γάλα. Η διαχείριση του γάλακτος διεξάγεται με μεγάλη προσοχή. Για παράδειγμα, τα συστατικά του γάλακτος παρακολουθούνται σε όλα τα στάδια της παρασκευής. Αποφεύγεται αυστηρά η μεταφορά των συστατικών του γάλακτος από το ένα προϊόν στο άλλο. Σε περίπτωση, ωστόσο, που πραγματοποιηθεί μεταφορά, η οποία επιβεβαιώνεται μέσω ανάλυσης, τα αλλεργιογόνα του γάλακτος θα επισημαίνονται στη λίστα των συστατικών της συσκευασίας με την ένδειξη «Ενδέχεται να περιέχει ίχνη γάλακτος». Είναι πολύ σημαντικό να διαβάζετε τη λίστα των συστατικών κάθε φορά που αγοράζετε ένα προϊόν, καθώς στη συσκευασία του αναγράφονται οι πιο πρόσφατες, έγκυρες πληροφορίες για τα αλλεργιογόνα.\nΚαι τα δύο αρτοποιεία μας παρασκευάζουν προϊόντα που περιέχουν σπόρους σουσαμιού. Η διαχείρισή τους κατά την παρασκευή βασίζεται σε πολύ προσεκτικές τεχνικές. Τα συστατικά των σπόρων σουσαμιού παρακολουθούνται σε όλα τα στάδια της παρασκευής. Σε περίπτωση, ωστόσο, που πραγματοποιηθεί μεταφορά του συστατικού από ένα προϊόν σε άλλο, τα αλλεργιογόνα των σπόρων σουσαμιού πρέπει να επισημαίνονται στη λίστα των συστατικών της συσκευασίας με την ένδειξη «Ενδέχεται να περιέχει ίχνη σπόρων σουσαμιού». Είναι πολύ σημαντικό να διαβάζετε τη λίστα των συστατικών κάθε φορά που αγοράζετε ένα προϊόν, καθώς στη συσκευασία του αναγράφονται οι πιο πρόσφατες, έγκυρες πληροφορίες για τα αλλεργιογόνα.\nΣτα προϊόντα Wasa δεν χρησιμοποιούνται αυγά ως συστατικά, ενώ κανένα από τα δύο αρτοποιεία Wasa δεν παρασκευάζουν προϊόντα με αυγά. Ωστόσο, συστήνεται να διαβάζετε προσεκτικά τη λίστα των συστατικών, καθώς στη συσκευασία αναγράφονται πάντα οι πιο πρόσφατες, έγκυρες πληροφορίες για τα αλλεργιογόνα. Ορισμένα προϊόντα Wasa παρασκευάζονται σε άλλες εγκαταστάσεις της Barilla, στις οποίες παρασκευάζονται επίσης και προϊόντα που περιέχουν αυγά.\nΣτα προϊόντα Wasa δεν χρησιμοποιείται η σόγια ως συστατικό. Στα δύο αρτοποιεία παρασκευής φρυγανιών της Wasa δεν παρασκευάζονται προϊόντα που περιέχουν σόγια. Συστήνεται να διαβάζετε προσεκτικά τη λίστα των συστατικών, κάθε φορά που αγοράζετε ένα προϊόν, καθώς στη συσκευασία αναγράφονται πάντα οι πιο πρόσφατες, έγκυρες πληροφορίες για τα αλλεργιογόνα. Ορισμένα προϊόντα Wasa παρασκευάζονται σε άλλες εγκαταστάσεις της Barilla, στις οποίες παρασκευάζονται επίσης και προϊόντα που περιέχουν σόγια.


Εκπτώσεις: Η λίστα με τα κομμάτια που αξίζει να επενδύσεις\nΗΟΜΕ Fashion Εκπτωσεις: Η λιστα με τα κομματια που αξιζει να επενδυσεις\n02.11.2020 | 20:57\t by Σοφια Σουζα, Instagram: @souzasofias\nH περίοδος των εκπτώσεων μόλις ξεκίνησε και όπως πάντα είναι μια καλή ευκαιρία για να αποκτήσεις κομμάτια που θέλεις σε καλύτερες τιμές. Οι ενδιάμεσες εκπτώσεις πάντα είναι η πιο ωραία στιγμή για να βάλεις στην ντουλάπα σου τα trends που έχεις ήδη ξεχωρίσει!\nΤο εγχείρημα shopping, βέβαια, αυτές τις ημέρες δεν είναι πάντα εύκολη υπόθεση και δεν είναι λίγες οι φορές που άλλο αναζητάς και με άλλο γυρνάς σπίτι, είτε γιατί ήταν σε καλύτερη τιμή, είτε γιατί δεν είχες τη σωστή λίστα μαζί σου! Σήμερα θα σου κάνω τη ζωή ευκολότερη και τα ψώνια σου πιο σωστά, αφού μετά από τόσα άρθρα που έχουμε ήδη δημοσιεύσει στο Tlife, θα σου κάνω μία περιεκτική λίστα με μερικά κομμάτια που αν αποκτήσεις τώρα, θα μπορέσεις να χτίσεις τη σωστή ντουλάπα για τον φετινό χειμώνα!\nTo vinyl κολάν είναι ένα edgy κομμάτι που δύσκολα θα αποφασίσεις να αγοράσεις. Επειδή όμως σιγά σιγά θα το δεις παντού και σίγουρα θα θέλεις να το φορέσεις κάποια στιγμή όταν θα έχει προχωρήσει η σεζόν, τώρα είναι η σωστή περίοδος να το αποκτήσεις! Θα το φορέσεις ακόμα και με πουλόβερ δίνοντάς του ένα daily look.\nΚαζάκα: Την είδαμε στα show των μεγαλύτερων οίκων: Dior, Prada και Lacoste, ενώ ήδη οι influencers την έχουν εντάξει στα στιλάτα look τους. Φαρδιά, με σχέδια ή μονόχρωμη, φέτος θα τη δεις σε πολλές εκδοχές και βεβαίως τώρα είναι η καλύτερη εποχή να υιοθετήσεις αυτό το νέο trend! Aν δεν βρήκες ήδη μία στην ντουλάπα σου, θα βρεις σίγουρα στα μαγαζιά και τη χρειάζεσαι για trendy look τη φετινή σεζόν.\nΔερμάτινο σακάκι. Μεγάλη τάση τη δεκαετία του 90, με την Gwyneth Paltrow και την Kate Moss να… ορκίζονται σε αυτό και να το φοράνε σχεδόν με όλα τους τα σύνολα. Φέτος λοιπόν φαίνεται να κάνει ένα μεγάλο comeback!Επειδή το υλικό του είναι κάπως πιο ακριβό, τώρα είναι η σωστή στιγμή να το αποκτήσεις!\nΠλεκτό φόρεμα! Βάλτο στη ζωή σου και θα σε βγάλει ασπροπρόσωπη σε πολλές περιστάσεις. Ήδη τα κορίτσια στο instagram το έχουν απογειώσει φορώντας το από το πρωί μέχρι το βράδυ, είτε με flat μποτάκια είτε με μπότες μέχρι το γόνατο, σε στιλάτες εμφανίσεις!\nΕίναι αυτή η εποχή που λες θα αφιερώσω ένα ποσό για να αποκτήσω το παπούτσι, τα μποτάκια, τις μπότες που θα φορέσω περισσότερο ώστε να κάνω την αγορά της σεζόν, και αναρωτιέσαι ποιο να είναι αυτό; Σου έχω την απάντηση: Chunky Chelsea boots! Στο είχα γράψει αν πρέπει να αγοράσεις ένα μποτάκι φέτος είναι αυτό, και τώρα είναι σωστή στιγμή να το αποκτήσεις.\nΕδώ έχουμε δύο trend σε μία φωτογραφία: φόρμες που φέτος αφήνουν την αυστηρή cocooning χρήση του και γίνονται στολή για την πόλη όλη μέρα, αλλά και το puffer jacket που έχει κατακλύσει το instagram αφού ήδη έχει γίνει το αγαπημένο των influencer σε πολλά χρώματα.\nH αλυσίδα είναι το μοναδικό κόσμημα που χρειάζεσαι φέτος και τώρα είναι η ώρα να αποφασίσεις το σχέδιο που που θα αποκτήσεις με τις εκπτώσεις! Μία μεγάλη ή δύο πιο λεπτές θα γίνουν το αγαπημένο σου αξεσουάρ που θα απογειώσει όλα -μα όλα- σου τα χειμερινά look.\nTο μαύρο χρώμα δεν έλειψε από καμία σχεδόν πασαρέλα και αυτήν τη σεζόν, παρόλα αυτά το καφέ κάνει φέτος δυναμικό comeback και μάλιστα με τόσο μεγάλη φόρα που φαίνεται να γίνεται το νέο μαύρο για τον χειμώνα που μας έρχεται. Θα σου πρότεινα να βάλεις κάποιο βασικό κομμάτι σε καφέ χρώμα στην ντουλάπα σου τώρα στις ενδιάμεσες εκπτώσεις, ένα καφέ παντελόνι ή ένα καφέ σακάκι, ένα καφέ μάλλινο πουλόβερ, ώστε να αξιοποιήσεις αυτήν την τάση μέσα στα καθημερινά σου σύνολα.


Εξοικονόμηση ενέργειας.Πράσινη Κατανάλωση (6o μερος)-fe-mail.gr\nΕξοικονόμηση ενέργειας.Πράσινη Κατανάλωση (6o μερος)\n6 Αυγούστου 2007 | 08:55 π.μ.\nΈξυπνα παράθυρα για εξοικονόμηση ενέργειας και χρημάτων\nΞέρετε ότι μπορείτε να μειώσετε τις ενεργειακές ανάγκες σας για θέρμανση έως και 30%, αλλάζοντας απλώς παράθυρα; Δείτε πως.\n- Η θερμοδιακοπή στα πλαίσια αλουμινίου προσφέρει εξοικονόμηση 3-5%.\n- Τα ξύλινα πλαίσια προσφέρουν εξοικονόμηση 8-10% σε σχέση με τα\nαντίστοιχα από αλουμίνιο. Την ίδια εξοικονόμηση προσφέρουν περίπου και\nτα σύνθετα πλαίσια ξύλου-αλουμινίου, καθώς και τα συνθετικά από PVC. Η\nχρήση των τελευταίων όμως δεν συνιστάται, γιατί το PVC είναι το χειρότερο από περιβαλλοντικής σκοπιάς πλαστικό και η χρήση του θα πρέπει να αποφεύγεται.\nΜια ενδιαφέρουσα πηγή στο διαδίκτυο όπου μπορείτε να βρείτε πολλές πληροφορίες για τα παράθυρα, είναι η εξής: www.efficientwindows.org\nΗλεκτρικές συσκευές .Προσοχή στην ετικέτα!\nΓια πολλούς, το βασικό κριτήριο για την επιλογή μίας ηλεκτρικής συσκευής είναι η τιμή της. Μήπως όμως μία συσκευή που τώρα μας φαίνεται φτηνή τελικά μας κοστίζει πολύ περισσότερο λόγω υψηλής κατανάλωσης ηλεκτρικού ρεύματος;\nΓια να αποφασίσουμε αν μία συσκευή είναι οικονομική ή όχι χρειάζεται να εξετάσουμε ένα σημαντικό παράγοντα: πόσο θα μας κοστίσει η λειτουργία της συσκευής; Ή, πιο σωστά, ποια είναι η ενεργειακή απόδοση της συσκευής;\nΗ απάντηση σ’ αυτό το ερώτημα βρίσκεται συχνά κωδικοποιημένη πάνω στην ίδια τη συσκευή. Σύμφωνα με τη νομοθεσία, τα ψυγεία, τα κλιματιστικά, οι ηλεκτρικές κουζίνες, οι λάμπες και τα πλυντήρια πιάτων και ρούχων πρέπει να συνοδεύονται από μία ετικέτα ενεργειακής σήμανσης.\nΗ ετικέτα αυτή κατατάσσει τη συσκευή σε μία κατηγορία από το Α (αποδοτικότερη) έως το G (μη-αποδοτική) και αναγράφει την ακριβή κατανάλωση ενέργειάς της.Στόχος της σήμανσης των ηλεκτρικών συσκευών είναι η ενημέρωση των καταναλωτών για το ενεργειακό αλλά και για το περιβαλλοντικό κόστος που έχει η αγοραστική τους απόφαση, καθώς κάθε κιλοβατώρα που καταναλώνεται στη χώρα μας επιβαρύνει την ατμόσφαιρα με ένα κιλό διοξειδίου του άνθρακα. Η ενεργειακή σήμανση αποτελεί και μία μορφή πίεσης στους κατασκευαστές έτσι ώστε οι συσκευές να γίνονται ολοένα και αποδοτικότερες.\nΠολλές ηλεκτρικές συσκευές καταναλώνουν ενέργεια διαρκώς, εν αγνοία μας.\nΤο ηλεκτρικό ρεύμα που απορροφάται από συσκευές σε κατάσταση αναμονής είτε δε χρησιμεύει σε τίποτα, είτε εξασφαλίζει ασήμαντες λειτουργίες, όπως την άμεση\nανταπόκριση στις εντολές του τηλεχειριστηρίου ή τη λειτουργία ενός ρολογιού.\nΠερίπου το 1,5% της ηλεκτρικής ενέργειας στην Ελλάδα καταναλώνεται από ηλεκτρικές συσκευές που βρίσκονται σε κατάσταση αναμονής (stand by). Η ενέργεια αυτή ευθύνεται για την εκπομπή 600.000 τόνων διοξειδίου του άνθρακα ετησίως.\n«Στρέψου στον ήλιο και θα αφήσεις τις σκιές πίσω σου» (γερμανική παροιμία)\nΥπάρχουν δύο τρόποι για να αξιοποιήσει κανείς την ηλιακή ενέργεια.\n- Παράγοντας ηλιακό ηλεκτρισμό μέσω των φωτοβολταϊκών συστημάτων.\n- Αξιοποιώντας τη θαλπωρή του ήλιου για θέρμανση, ψύξη και ζεστό νερό με τα ηλιοθερμικά συστήματα.\nΕδώ και μια εικοσαετία οι Έλληνες καταναλωτές έχουν εξοικειωθεί με τους ηλιακούς θερμοσίφωνες για την παραγωγή ζεστού νερού. Εκείνο όμως που αγνοεί η πλειοψηφία των καταναλωτών είναι, όχι μόνο οι τεχνολογικές βελτιώσεις των ηλιοθερμικών συστημάτων για ζέσταμα του νερού, αλλά κυρίως οι λοιπές χρήσεις των ηλιοθερμικών τεχνολογιών όπως η θέρμανση χώρων, η τηλεθέρμανση οικισμών, ο ηλιακός κλιματισμός και η ηλιοθερμική παραγωγή ηλεκτρισμού.\nΕίναι μια καθ΄όλα ώριμη και δοκιμασμένη τεχνολογία.\nΑποτρέπονται οι τεράστιες δαπάνες για εισαγωγή ενέργειας και η ανασφάλεια λόγω εξάρτησης από εισαγόμενους ενεργειακούς πόρους. το 70% των ενεργειακών πόρων που καταναλώνει, τη στιγμή που ο ήλιος είναι δωρεάν και υπάρχει παντού.\nΗ ενίσχυση της εγχώριας αγοράς θα αυξήσει την ποιότητα των ελληνικών\nπροϊόντων προκειμένου να αντιμετωπίσουν το ανταγωνιστικότερο περιβάλλον των εξαγωγών.\nΉδη πάνω από 3.500 άτομα απασχολούνται στη βιομηχανία ηλιοθερμικών συστημάτων στην Ελλάδα. Η περαιτέρω ανάπτυξη της αγοράς συνεπάγεται νέες θέσεις εργασίας σε μια καθαρή τεχνολογία.\nΗ τοποθέτηση ενός ηλιακού συλλέκτη είναι απλή. Η δε συντήρηση που απαιτεί\nΓια τον απλό καταναλωτή, ο ηλιακός θερμοσίφωνας είναι η πιο απλή και συμφέρουσα λύση για να περικόψει τους λογαριασμούς ρεύματος. Το μέσο ετήσιο κέρδος του μπορεί να φτάσει έως 100 ευρώ περίπου.\n8. Εξοικονόμηση ενέργειας\n10. Κλιματικές αλλαγές


Άλλος ένας δικός μας νεκρός με ευθύνη της αστυνομίας | νΚΑ\nHome » Άλλος ένας δικός μας νεκρός με ευθύνη της αστυνομίας\nΤο όνομα του ήταν Εμπουκά. Ήταν μετανάστης από τη Νιγηρία και είχε δύο παιδιά, το ένα νεογέννητο. Ο Εμπουκά πέθανε κάτω από αδιευκρίνιστες συνθήκες στις 8/02 στο Α.Τ. Ομόνοιας\nΗ δολοφονία του Εμπουκά ήταν τόσο “ασήμαντη”, τόσο “καθημερινή”, που τα ΜΜΕ δε την εμφάνισαν πουθενά. Αποσιωπήθηκε πλήρως και αν δεν ήταν η Ένωση Αφρικανών Γυναικών δε θα μαθευόταν ποτέ. Θα ήταν ένας ακόμα θάνατος μετανάστη στη λίστα των ανώνυμων, μη αναγνωρισμένων και ξεχασμένων θυμάτων του κράτους. Οι δολοφόνοι του φαίνεται να μην αποτελούν απειλή για το δημόσιο συμφέρον, όπως η Ηριάννα και ο Τάσος Θεοφίλου που καταδικάστηκαν άδικα για κοινωνικές σχέσεις και πολιτικές πεποιθήσεις αντίστοιχα. Οι δολοφόνοι των φτωχών, των μεταναστών, των ΛΟΑΤΚΙΑ+ ατόμων, των γυναικών φαίνεται να έχουν ασυλία. Και η αστυνομία του Α.Τ. Ομόνοιας αυτή την ασυλία απολαμβάνει εδώ και χρόνια.\nΔυστυχώς η είδηση δε μας έκανε να πέσουμε από τα σύννεφα, απλώς μας εξόργισε περισσότερο, καθώς ο Εμπουκά μπαίνει στην πολύ μακριά και τραγική λίστα των νεκρών της εργατικής τάξης και των δολοφονικών πρακτικών του κράτους και της ΕΛ.ΑΣ. Είναι ένα ακόμα περιστατικό που υπογραμμίζει με τον πλέον τραγικό τρόπο, την βαρβαρότητα που βιώνουν καθημερινά οι πρόσφυγες και οι μετανάστες. Εντάσσεται στην βαριά λίστα με τα καθημερινά πογκρομ της αστυνομίας, την φρίκη της Μόριας και όλων των υπόλοιπων hot spot, αλλά και δολοφονίες όπως του Petrit στην Κέρκυρα. Από ότι φαίνεται σε αυτή την χώρα, ένας μετανάστης μπορεί να ζήσει αξιοπρεπώς και με δικαιώματα μόνο στην περίπτωση που είναι αθλητής παγκοσμίου επιπέδου… Δυστυχώς, το εν λόγω περιστατικό είναι αποτέλεσμα της λογικής που εξέφρασε ο πρόεδρος της Ένωσης Αστυνομικών Υπαλλήλων Δημοσθένης Πάκος σε απάντηση για τις συνθήκες σύλληψης του Ζακ, πως «αυτή είναι η πρακτική της Αστυνομίας και σε όποιον αρέσει». Δε μας εκπλήσσει γιατί λίγα μέτρα δίπλα από το Α.Τ. Ομόνοιας ο Ζακ Κωστόπουλος [Zackie Oh] δολοφονήθηκε από “νοικοκυραίους” και αστυνομικούς. Άλλωστε από τα λίγα μόνο περιστατικά αγριότητας που έχουν έρθει στην επιφάνεια για το κολαστήριο του Α.Τ. Ομόνοιας γνωρίζουμε εκ των προτέρων πως μια τέτοια δολοφονία δεν είναι μεμονωμένο περιστατικό. Πρόκειται για το Α.Τ. Ομόνοιας για το οποίο μετά από συνεχείς καταγγελίες στα τέλη της δεκαετίας του ‘90 ο Συνήγορος του Πολίτη αναγκάστηκε να το χαρακτηρίσει ως μέρος όπου γίνεται «κατάφωρη παραβίαση των ανθρωπίνων δικαιωμάτων των κρατουμένων και κυρίως των αλλοδαπών». Είναι το ίδιο Α.Τ. που έκανε κάθε Χρυσαυγίτη και κάθε λογής φασίστα περήφανο, όταν το 2007 έβαζε μετανάστες να χτυπούν ο ένας τον άλλο, ενώ οι μπάτσοι τους τραβούσαν βίντεο για να σπάσουν πλάκα. Είναι το ίδιο κολαστήριο όπου ο μετανάστης Μπίν Ταχέρ Μοχάμεντ βασανίστηκε άγρια Νοέμβρη του 2009 και το 2016 παιδιά μέλη παιδικής θεατρικής ομάδας μεταναστών προσάγονται επειδή είχαν στην κατοχή τους πλαστικά πιστόλια για τις ανάγκες της παράστασης. Στα παιδιά απαγορεύεται η επικοινωνία με τους γονείς τους, ενώ υποχρεώνονται να γδυθούν, ξυλοκοπούνται και εξευτελίζονται από τους βασανιστές του Α.Τ. Ομόνοιας.\nΗ κυβέρνηση ΣΥΡΙΖΑ-ΑΝΕΛ, όπως και οι προηγούμενες, φέρει σοβαρότατες ευθύνες για κάθε μια από τις παραπάνω δολοφονίες, τους ξυλοδαρμούς, τους εξευτελισμούς. Όλα τα παραπάνω είναι περισσότερο από γνωστά και όμως τίποτα δε γίνεται για να αντιμετωπιστούν. Αντίθετα, η κυβέρνηση φροντίζει και με το παραπάνω να “αντιμετωπίζει” την “απειλή” των αναπληρωτ[ρι]ών εκπαιδευτικών που χτυπήθηκαν με βιαιότητα από τα ΜΑΤ, όπως έκανε και θα κάνει με όποιον και όποια αντιστέκεται στην αντιλαϊκή της πολιτική. Η τωρινή και οι προηγούμενες κυβερνήσεις είναι υπεύθυνες για την ύπαρξη και στελέχωση όλων αυτών των ομάδων της αστυνομίας (ΜΑΤ-ΟΠΚΕ- ΔΙΑΣ), φυτώρια ρατσιστών και ακροδεξιών, που πρωταγωνιστούν σε μια μεγάλη λίστα βίαιων επιθέσεων μέχρι και δολοφονιών και ως μόνο στόχο έχουν να τρομοκρατούν τους αδύναμους και να χτυπούν όσους αγωνίζονται.\nΗ αυταρχικότερη θωράκιση των κρατικών μηχανισμών καταστολής που πραγματοποιείται στο πλαίσιο μιας αστικής δημοκρατίας που πρέπει να επιβάλλει το νόμο και την τάξη απέναντι στην ταξική οργή των εργαζομένων, της νεολαίας και όλων των καταπιεσμένων, έχει την υπογραφή της εκάστοτε κυβέρνησης. Η πολιτική αυτή οδηγεί σε αμέτρητα θύματα και είναι χρέος μας να τη σταματήσουμε! Το χρωστάμε στον Παύλο, στον Πέτριτ, στο Σαχζάτ Λουκμάν, στις τρεις δολοφονημένες γυναίκες πρόσφυγες στον Έβρο, στο Εμπουκά, σε όλους και όλες που έχασαν τη ζωή τους ή βασανίστηκαν λόγω τάξης, φύλου ή φυλής.\nΑς κοιμόμαστε ήσυχοι/ες τα βράδια, άλλη μια “απειλή” εξαφανίστηκε. Άλλος ένας φτωχός μετανάστης είναι νεκρός. Στο μεταξύ οι δολοφόνοι του Παύλου Φύσσα, του Σαχζάτ Λουκμάν, του Ζακ, όλοι είναι ελεύθεροι. Και δεν είναι καθόλου τυχαίο. Γιατί απειλή για το κράτος, τους φασίστες, το κεφάλαιο, την κυβέρνηση είναι όσες/οι αντιστέκονται. Γι’ αυτούς αναλώσιμοι είναι όσοι αποτελούν το φθηνό εργατικό δυναμικό που μπορεί να εναλλάσσεται συνεχώς, και άρα να πεθαίνει χωρίς κανείς να νοιαστεί. Για εμάς όμως αναλώσιμη είναι η πολιτική τους και εχθρός δεν είναι ο μετανάστης, αλλά η κυβέρνηση, η ΕΕ, το κεφάλαιο και οι φασίστες, και δεν είμαστε διατεθειμένοι να συμφιλιωθούμε με το πρόσωπο του κτήνους!\n- Να αποδοθούν άμεσα ευθύνες στους δολοφόνους του Εμπουκά.\n- Καμία ανοχή στις δολοφονικές πρακτικές της ΕΛ.ΑΣ.\n- Να καταργηθούν οι ομάδες ΜΑΤ-ΟΠΚΕ-ΔΙΑΣ.


Πότε θα γίνουν εκλογές.Του Σταύρου Λυγερού ~ Loutrakiblog.gr\nΠότε θα γίνουν εκλογές.Του Σταύρου Λυγερού\n11:11 μ.μ. 0 Σχόλια\nΤο ερώτημα είναι καυτό και στο κέντρο όλων των ανά την επικράτεια πολιτικών συζητήσεων: πότε θα γίνουν εκλογές; Στην πραγματικότητα, ούτε ο ίδιος ο πρωθυπουργός μπορεί να δώσει κατηγορηματική απάντηση.....\nΗ απόφαση μπορεί σε μεγάλο βαθμό να είναι δική του, αλλά κυρίως θα εξαρτηθεί από τις συνθήκες. Αυτός είναι ο λόγος που στο Μαξίμου έχουν επεξεργασθεί σενάρια, προκειμένου να είναι προετοιμασμένοι για κάθε ενδεχόμενο.\nΕπισήμως, η κυβέρνηση δεν χάνει ευκαιρία να επαναλαμβάνει σε όλους τους τόνους ότι πρόθεσή της είναι να εξαντλήσει την τετραετία. Ο Τσίπρας και το επιτελείο του θα ήθελαν να έρθουν έτσι τα πράγματα, ώστε να καταφέρουν να φθάσουν στο φθινόπωρο του 2019. Έχουν συνείδηση, ωστόσο, πως αυτό δεν είναι εύκολο.\nΤο ενδεχόμενο εκλογές να προκύψουν από διάρρηξη της κοινοβουλευτικής πλειοψηφίας δεν μπορεί θεωρητικά να αποκλεισθεί, αλλά συγκεντρώνει αμελητέες πιθανότητες εάν δεν μεσολαβήσει κάποιο έκτακτο γεγονός. ΝΔ και ΠΑΣΟΚ ποντάρουν στη διαφορά που υπάρχει μεταξύ ΣΥΡΙΖΑ και ΑΝΕΛ για το Μακεδονικό. Όπως μας είπε κυβερνητική πηγή, το πρόβλημα είναι υπαρκτό, αλλά δεν πρόκειται να αφεθεί να ρίξει την κυβέρνηση. Ακόμα και στην περίπτωση που δεν βρεθεί τρόπος να παρακαμφθεί το πρόβλημα, οι διαπραγματεύσεις για την ονομασία θα παραταθούν για μετά το φθινόπωρο.\nΑφήνοντας, λοιπόν, στην άκρη, την ανατροπή της κυβέρνησης λόγω εσωτερικού ρήγματος, η πρώτη εξωτερική δοκιμασία είναι οι διαπραγματεύσεις με το ευρωιερατείο για τους όρους εξόδου της Ελλάδας από τα Μνημόνια. Η κυβέρνηση εδώ και καιρό μιλάει για “καθαρή έξοδο”, επειδή ακριβώς δεν είναι δεδομένη. Κι όταν μιλάει για “καθαρή έξοδο” δεν αναφέρεται στις δεσμεύσεις που έχουν ήδη συμφωνηθεί για τη μεταμνημονιακή περίοδο, όπως π.χ. το ύψος των πρωτογενών πλεονασμάτων.\nΌταν θα έχουν ολοκληρωθεί και τα εναπομείναντα προαπαιτούμενα και θα κλείσει και η 4η αξιολόγηση, θα αρχίσει η διαπραγμάτευση για τους όρους εξόδου. Υπολογίζεται ότι αυτό θα συμβεί τον ερχόμενο Απρίλιο. Το κρίσιμο ερώτημα που θα τεθεί στο κέντρο αυτής της διαπραγμάτευσης είναι η επιβολή ή όχι στην Ελλάδα και πρόσθετων δεσμεύσεων, καθώς και η ένταση της δεδομένης μεταμνημονιακής εποπτείας.\nΣύμφωνα με αξιόπιστες πληροφορίες, το ζήτημα αυτό δεν έχει επισήμως απασχολήσει κατά συστηματικό τρόπο το ευρωιερατείο και πολύ περισσότερο δεν έχει ληφθεί σχετική απόφαση. Από τις πρώτες άτυπες συζητήσεις, ωστόσο, έχει διαφανεί καθαρά πως υπάρχουν δύο γραμμές στους κόλπους του:\nΗ πρώτη εκφραζόταν από τον Σόιμπλε και τους σκληροπυρηνικούς υπουργούς Οικονομικών που ευθυγραμμίζονταν μαζί του. Σύμφωνα με αυτή τη γραμμή πρέπει να ζητηθούν από την Ελλάδα “εθνικές εγγυήσεις” με τη μορφή πρόσθετων δεσμεύσεων και ρητρών, ώστε να διασφαλισθεί πως δεν θα προκύψει τα επόμενα χρόνια κάποιου είδους δημοσιονομικός εκτροχιασμός. Το ενδεχόμενο της προληπτικής πιστωτικής γραμμής που προ καιρού επανήλθε στο προσκήνιο από τον Στουρνάρα εντάσσεται σ’ αυτή τη γραμμή, η οποία επικαλείται και πιθανές δυσκολίες δανεισμού της Ελλάδας από τις αγορές.\nΗ δεύτερη εκφραζόταν από τον επίτροπο Μοσχοβισί, τη γαλλική πλευρά, την ιταλική πλευρά και σε σημαντικό βαθμό από τον Γιούνκερ. Στην ίδια πλευρά αναμένεται να τοποθετηθεί και ο νέος πρόεδρος του Eurogroup, o Πορτογάλος υπουργός Οικονομικών Μάριο Σεντένο. Όλοι οι παραπάνω υποστηρίζουν ότι η Ελλάδα έχει περάσει τις εξετάσεις της και οι δεσμεύσεις που έχει ήδη συμφωνήσει για τη μεταμνημονιακή περίοδο είναι επαρκείς για να αποτραπεί δημοσιονομικός εκτροχιασμός. Ως εκ τούτου, υπάρχουν οι προϋποθέσεις για “καθαρή έξοδο”. Οι υποστηρικτές αυτής της γραμμής, μάλιστα, προβάλλουν το επιχείρημα ότι είναι προς το συμφέρον της Ευρωζώνης να προσδώσει στην ολοκλήρωση του 3ου Μνημονίου τον χαρακτήρα ενός success story, που θα είναι επιτυχία και για την Ελλάδα, αλλά και για την Ευρωζώνη.\nΗ πείρα μας διδάσκει πως όταν στους κόλπους του ευρωιερατείου υπάρχει διάσταση απόψεων, τελικώς προκύπτει συμβιβασμός κάπου προς τη μέση. Αυτό αναμένεται να συμβεί και στη συγκεκριμένη περίπτωση. Το κρίσιμο ερώτημα είναι ποιο θα είναι το περιεχόμενο αυτού του συμβιβασμού, δεδομένου πως το Μαξίμου έχει διαμηνύσει πως δεν πρόκειται να δεχθεί πρόσθετες δεσμεύσεις.\nΣύμφωνα με καλά πληροφορημένη πηγή, μάλιστα, η ελληνική κυβέρνηση έχει αφήσει να εννοηθεί σε Ευρωπαίους συνομιλητές της ότι εάν πιεσθεί δεν θα διστάσει να προκηρύξει εκλογές πριν τη λήξη του 3ου Μνημονίου (Ιούνιο). Ο Τσίπρας θα βγει να πει στον ελληνικό λαό πως παρά τις έντονες διαφωνίες της, η κυβέρνησή του εφάρμοσε στο ακέραιο το 3ο Μνημόνιο και πως δεν είναι διατεθειμένος να αποδεχθεί πρόσθετες δεσμεύσεις που απαιτούν αυθαιρέτως οι δανειστές. Θα καλέσει, μάλιστα, τον Μητσοτάκη να ξεκαθαρίσει εάν αυτός τις αποδέχεται ή όχι.\nΕίναι προφανές πως μία τέτοια πολιτική κίνηση θα φέρει σε δυσχερή θέση τη ΝΔ. Ο αρχηγός της θα πρέπει ή να απορρίψει τις απαιτήσεις των δανειστών, ευθυγραμμιζόμενος αντικειμενικά με την άρνηση της κυβέρνησης Τσίπρα, ή να εμφανισθεί πως τις αποδέχεται με ό,τι αυτό συνεπάγεται σε πολιτικό-εκλογικό επίπεδο.\nΣτο Μαξίμου ελπίζουν πως δεν θα φθάσουν τα πράγματα σ’ αυτό σημείο. Κυβερνητική πηγή, μάλιστα, μας είπε πως τα μηνύματα που λαμβάνουν από ισχυρούς παράγοντες της Ευρωζώνης είναι ότι ακόμα και εάν ζητηθούν κάποιες πρόσθετες δεσμεύσεις θα είναι δευτερεύουσας σημασίας και πάντως όχι τέτοιες, ώστε να ακυρώσουν το αφήγημα του πρωθυπουργού ότι επέτυχε να βγάλει την Ελλάδα από τα Μνημόνια.\nΕάν ξεπερασθεί το εμπόδιο της άνοιξης, στο Μαξίμου θεωρούν ότι το φθινόπωρο του 2018 προσφέρεται για να στηθούν κάλπες. Θα είναι νωπή η έξοδος από τα Μνημόνια και δεν θα έχουν ακόμα ληφθεί μέτρα, τα οποία θα προσγειώσουν την ελπίδα ότι η Ελλάδα άφησε πίσω τα δύσκολα χρόνια και εισέρχεται σε ανοδική τροχιά. Στην πραγματικότητα, το μόνο μειονέκτημα του σεναρίου “εκλογές το φθινόπωρο του 2018” είναι ότι οι σημερινοί κυβερνώντες πιθανότατα θα χάσουν ένα χρόνο παραμονής στην εξουσία.\nΣύμφωνα με αξιόπιστες πληροφορίες, στο Μαξίμου συζητούν αυτό το σενάριο μόνο στην περίπτωση που εξασφαλίσουν συμφωνία με τους δανειστές ότι οι μειώσεις θα μετατεθούν για το 2020. Ένας από τους λόγους που συγκεντρώνουν υπερπλεονάσματα (μέσω της υπερφορολόγησης) είναι και για να πείσουν τους δανειστές πως δεν θα προκύψει δημοσιονομικό κενό εάν μετατεθεί η μείωση των συντάξεων από το 2019 στο 2020. Το ενδεχόμενο το ελληνικό αίτημα να γίνει δεκτό δεν μπορεί να αποκλεισθεί, αλλά δεν συγκεντρώνει πολλές πιθανότητες.\nΗ μείωση των συντάξεων και του αφορολόγητου\nΚάποια στελέχη του ΣΥΡΙΖΑ θεωρούν πως ακόμα και εάν εξασφαλιζόταν η μετάθεση του χρόνου μείωσης των συντάξεων, κάλπες πρέπει να στηθούν νωρίς το φθινόπωρο του 2018. Τα επιχειρήματά τους είναι δύο:\nΠρώτον, ότι δεν πρέπει να αφεθούν ανεκμετάλλευτες το θετικό κλίμα και οι προσδοκίες που θα δημιουργηθούν στην ελληνική κοινωνία όταν κηρυχθεί η λήξη των Μνημονίων.\nΔεύτερον, ότι το 2018 θα είναι εξαιρετικά δύσκολο και σίγουρα εξοντωτικό για την πραγματική οικονομία να συγκεντρωθεί πλεόνασμα αρκετά πάνω από τον υπερβολικό στόχος του 3,5% του ΑΕΠ, ώστε να δοθεί χριστουγεννιάτικος “μποναμάς”, όπως δόθηκε το 2016 και το 2017. Προσθέτουν, μάλιστα, πως τα κατώτερα εισοδηματικά στρώματα που επωφελούνται τείνουν να θεωρήσουν το έκτακτο επίδομα σαν “θεσμό”. Ως εκ τούτου, η μη καταβολή του θα προκαλέσει δυσαρέσκεια και κατ’ επέκτασιν εκλογικό κόστος για τον ΣΥΡΙΖΑ, δεδομένου ότι ποντάρει πολύ σ’ αυτά ακριβώς τα στρώματα.\nΣτο Μαξίμου αναγνωρίζουν και τα δύο αυτά επιχειρήματα είναι βάσιμα και γι’ αυτόν ακριβώς τον λόγο –σύμφωνα με πηγή που έχει εικόνα των σχετικών προβληματισμών– το σενάριο “εκλογές το φθινόπωρο του 2018” είναι μακράν το πιθανότερο από τα άλλα δύο. Κι αυτό, παρότι ένας ακόμα χρόνος στις καρέκλες της εξουσίας είναι πειρασμός για τους κυβερνώντες.\nΑκόμα και εάν οι δημοσκοπήσεις δείχνουν πρώτη τη ΝΔ, το πολιτικά κρίσιμο είναι ο ΣΥΡΙΖΑ να έχει τόσο υψηλό ποσοστό που να εμποδίσει πολιτικά τη Γεννηματά να συμπράξει με τον Μητσοτάκη. Εάν συμβεί αυτό, οι επόμενες εκλογές θα γίνουν με απλή αναλογική και με άλλους όρους, γεγονός που εκ των πραγμάτων θα ανοίξει όλους ορίζοντες.


Κορωνοϊός – Κλείστηκαν τα πρώτα ραντεβού για παιδιά 5 – 11 ετών | MEGA TV\n<iframe src="https://www.megatv.com/embed/?p=2020559556" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n10.12.2021 | 16:33 Eνσωμάτωση\nΗ πλατφόρμα για τη μικρότερη ηλικιακή ομάδα 5 έως 11 ετών άνοιξε σήμερα και το πρώτο ραντεβού για εμβολιασμό των παιδιών θα είναι την προσεχή Τετάρτη 15 Δεκεμβρίου.\n«Μην γινόμαστε υπερευαίσθητοι ως γονείς. Πρέπει οπωσδήποτε να τα κάνουμε. Εμείς θα τα κάνουμε στα παιδιά μας».\nΔεύτερες σκέψεις για τον εμβολιασμό των παιδιών τους έχουν ακόμα και γονείς που έχουν ήδη προγραμματίσει την τρίτη δόση του εμβολίου τους.\n«Είμαστε εμβολιασμένοι, έχουμε ένα παιδάκι 7 χρονών το οποίο προς το παρόν δεν έχουμε σκοπό να το εμβολιάσουμε».\nΟι εμβολιασμοί θα γίνουν σε 75 εμβολιαστικά κέντρα σε όλη τη χώρα, ενώ στις απομακρυσμένες περιοχές ο εμβολιασμός θα γίνει από κλιμάκια του ΕΟΔΥ.\nΤα παιδιά θα εμβολιαστούν αποκλειστικά με Pfizer και η χορήγηση θα γίνεται με το 1/3 της δόσης που λαμβάνουν οι ενήλικες. Το εμβόλιο θα χορηγείται σε δύο δόσεις, με διαφορά τριών εβδομάδων.\nΑυξάνονται οι εμβολιασμοί στους εφήβους\nΕνθαρρυντικά είναι τα τελευταία στοιχεία για τον εμβολιασμό των εφήβων.\nΗ 13χρονη Μυρτώ ανήκει στο ποσοστό των εφήβων που αποφάσισαν να εμβολιαστούν.\n«Το ήθελα για να έχω μια ασφάλεια όταν βγαίνω έξω. Να μην φοβάμαι αν θα κολλήσω κάτι».\nΔεν ήθελε, όπως λέει στην κάμερα του LIVE NEWS, να κλείσουν ξανά τα σχολεία.\n«Να πάμε στα σχολεία και να μην χρειαστεί να ανοίγουμε και να κλείνουμε».\nΈως τώρα έχει εμβολιαστεί τουλάχιστον με την 1η δόση το 31,5% των εφήβων 12 έως 14 ετών και το 47,6% των εφήβων 15 έως 17 ετών.


ΛΗΞΗ ΠΡΟΓΡΑΜΜΑΤΟΣ ΕΠΙΒΡΑΒΕΥΣΗΣ ΠΕΛΑΤΩΝ CLUB PRO BY MICHELIN | Ξανθόπουλος - Ελαστικά Αυτοκινήτων και Φορτηγών\nΑρχική Νέα ΛΗΞΗ ΠΡΟΓΡΑΜΜΑΤΟΣ ΕΠΙΒΡΑΒΕΥΣΗΣ ΠΕΛΑΤΩΝ CLUB PRO BY MICHELIN\nΘα θέλαμε να σας ενημερώσουμε σχετικά με το πρόγραμμα επιβράβευσης πελατών CLUB PRO by Michelin.\nΟ προμηθευτής, Sodexo, αποφάσισε να κλείσει την πλατφόρμα επιβράβευσης του σε όλη την Ευρώπη, κι έτσι, όπως μόλις μας ανακοίνωσαν, δεν έχουν τη δυνατότητα να υποστηρίξουν πλέον το πρόγραμμα μας.\nΑναγκαζόμαστε επομένως, εξαιτίας αυτής της εξέλιξης, να διακόψουμε την παροχή του προγράμματος επιβράβευσής μας προσωρινά.\nΘεωρούμε ότι οφείλουμε να σας υποστηρίξουμε προκειμένου να αξιοποιήσετε όλα τα εναπομείναντα προνόμια πριν την διακοπή του προγράμματος και να διασφαλίσουμε μία ομαλή μετάβαση.\nΠιο κάτω μπορείτε να δείτε τον σχεδιασμό για τη διακοπή του προγράμματος, καθώς και σημαντικές πληροφορίες σχετικά με τη χρήση των πόντων/καρτών σας:\n1. Όλα τα τιμολόγια που εκδόθηκαν έως την 30η Σεπτεμβρίου, εάν έχουν καταχωρηθεί εντός της περιόδου καταχώρησης των 30 ημερών θα γίνονται αποδεκτά.\n2. Οι νέες Προπληρωμένες Κάρτες Sodexo δεν θα μπορούν να παραγγελθούν μετά τις 30 Σεπτεμβρίου.\n3. Η λειτουργία επαναφόρτιση Κάρτας θα είναι διαθέσιμη έως την 12η Οκτωβρίου. Έτσι θα έχετε χρόνο ώστε να μετατρέψετε τους εναπομείναντες πόντους σε χρήματα στην ενεργή κάρτα σας. Μετά την ημερομηνία αυτή μπορείτε να καταναλώσετε του εναπομείναντες πόντους σας σε διάφορα άλλα αντικείμενα από τον Κατάλογο Δώρων.\n4. Το πρόγραμμα CLUB PRO by Michelin θα παύσει οριστικά στις 14 Δεκεμβρίου.\n§ Καταναλώστε τους εναπομείναντες πόντους σε αντικείμενα από τον Κατάλογο Δώρων πριν από τις 14 Δεκεμβρίου.\n§ Καταναλώστε τα εναπομείναντα χρήματα των καρτών σας πριν από τις 14 Δεκεμβρίου.\nΣτη Michelin εργαζόμαστε εντατικά προκειμένου να σας παρέχουμε την καλύτερη δυνατή εμπειρία, από τα προϊόντα που παρέχουμε έως τα συστήματα επιβράβευσής μας. Σε αυτό το πλαίσιο, θα λανσάρουμε σύντομα νέες εμπειρίες.\nΣας ευχαριστούμε και ανυπομονούμε να σας προσφέρουμε ελκυστικές προωθητικές ενέργειες στο άμεσο μέλλον.


500 λέξεις με τον Αλκη Τεμπονέρα | Η ΚΑΘΗΜΕΡΙΝΗ\n25 Μαΐου, 2020 25.05.2020 • 18:52\nΟ Αλκης Τεμπονέρας εργάστηκε στον εκδοτικό χώρο για περίπου είκοσι χρόνια. Τον Ιούνιο του 2013, μαζί με τη σύζυγό του, Αλεξάνδρα Μπίζη, συγγραφέα παιδικών βιβλίων, άνοιξαν το Βιβλιοπωλείο Πλειάδες, στο Παγκράτι.\n«Τα βιβλία των άλλων» του Παπαγιώργη, «Περί μετάδοσης» του Τζορντάνο, «Οθωμανικές αφηγήσεις για την Ελληνική επανάσταση» των Λαΐου – Σαρηγιάννη, «Τι όμορφη που είναι η ζωή» της Λαϊνά, «Αννα, σορόρ…» της Γιουρσενάρ.\nΑυτό το διάστημα θα ήθελα να είμαι ο Κόμης Μοντεχρίστος, ο Φαμπιό, ο πειρατής Περπερούα, ο Τζον Ρέμπους, ο Πέπε Καρβάλιο. Για την απόδοση δικαιοσύνης και για τον περιπετειώδη βίο τους.\nΘα είναι πολλοί οι συνδαιτυμόνες. Γιατί σκέφτομαι ότι θα καλέσω οπωσδήποτε και τους εκδότες, τους μεταφραστές και τους επιμελητές – όλους αυτούς τους σημαντικούς ανθρώπους που πίστεψαν και στήριξαν με πάθος το έργο των συγγραφέων τους (και γνωρίζουν και τις ιδιοτροπίες τους!). Θυμάμαι με συγκίνηση τα υπέροχα τραπέζια του Βασίλη Διοσκουρίδη.\nΟλα τα στοιχεία της έρευνας του Γουάιντμαν για τη συνταρακτική υπόθεση του δεκατετράχρονου Aφροαμερικανού Λούις Τιλ (στο βιβλίο «Γράφοντας για να σώσω μια ζωή»). Είναι συγκλονιστική π.χ. η αφήγηση του συγγραφέα για την ύπαρξη ενός τμήματος νεκροταφείου – τελευταία κατοικία ενενήντα έξι «επονείδιστων» Αμερικανών στρατιωτών, που εκτελέστηκαν με απόφαση του Στρατοδικείου των ΗΠΑ στη διάρκεια του Β΄ Παγκοσμίου Πολέμου, από τους οποίους οι ογδόντα τρεις ήταν έγχρωμοι.\n«Ο ξένος» του Αλμπέρ Καμύ και «Η αδελφή μου» του Σταύρου Ζουμπουλάκη.\nΟ συγγραφέας, αφού οι περισσότεροι αναγνώστες συνήθως παρακολουθούν τους συγγραφείς που αγαπάνε. Ο τίτλος, το εξώφυλλο (και το οπισθόφυλλο) παίζουν μεγαλύτερο ρόλο όταν πρόκειται για νέο ή άγνωστο συγγραφέα.\nΥπάρχουν περισσότερες πηγές πληροφόρησης. Και είναι αξιοσημείωτη η επίδραση που ασκούν στους αναγνώστες τα blogs και τα social media. Επίσης, οι online αγορές βιβλίων είναι μια βασική αλλαγή. Για τους αναγνώστες που ζουν μακριά από ενημερωμένα βιβλιοπωλεία είναι σχεδόν μονόδρομος.\nΤα ηλεκτρονικά βιβλία, όπως και τα online βιβλιοπωλεία, μπορούν να καλύψουν μόνο συγκεκριμένες ανάγκες. Αλλά δεν μπορούν να ανταγωνιστούν το χαρτί και το φυσικό βιβλιοπωλείο. Το βιβλιοπωλείο είναι και οι άνθρωποί του. Η Αλεξάνδρα κι εγώ ευτυχήσαμε να έχουμε δίπλα μας σπουδαίους συνεργάτες, τη Δέσποινα Γιαννοπούλου, που είναι μαζί μας από τα πρώτα βήματα των Πλειάδων, τον Δημήτρη Μπεκιάρη και άλλους.


Ermisnews - Διαδικτυακή ενημέρωση Ζακύνθου - Με ανακοίνωση του Στ. Κοντονή: Σεισμόπληκτο κηρύσσεται και επίσημα το νησί! (Βίντεο)\nΝΕΑ ΔΕΣΜΗ ΜΕΤΡΩΝ ΣΤΗΡΙΞΗΣ\nΜε ανακοίνωση του Στ. Κοντονή: Σεισμόπληκτο κηρύσσεται και επίσημα το νησί! (Βίντεο)\nΗ κήρυξη του Νομού Ζακύνθου ως σεισμόπληκτη περιοχή αποφασίστηκε στην ευρεία υπουργική σύσκεψη που πραγματοποιήθηκε τα προηγούμενα 24ωρα στην πρωτεύουσα υπό τον Υπουργό Επικρατείας Χριστόφορο Βερναδάκη με την συμμετοχή του Βουλευτή Ζακύνθου Στ. Κοντονή ενώ τα μέτρα που απορρέουν από αυτή την απόφαση ανακοινώθηκαν από τον ίδιο κατά τη διάρκεια Συνέντευξης Τύπου που παραχωρήθηκε χθες το πρωί στο Διοικητήριο.\n- Η επίσπευση της χρηματοδότησης του Δήμου από το πρόγραμμα “Φιλόδημος ΙΙ” με βάση την πρόταση που έχει ήδη υποβληθεί από τον ΟΤΑ\n- Η αναστολή πληρωμής των στεγαστικών δανείων για τους πληγέντες των οποίων τα σπίτια έχουν κριθεί ως ακατάλληλα\n- Η άμεση επέμβαση της ΜομΚΑ που τίθεται σε επιφυλακή από το Υπουργείο Εθνικής Άμυνας, όπου χρειάζεται ταχεία αποκατάσταση των ζημιών\n- Η άμεση και κατά προτεραιότητα συμπλήρωση των κενών σε εκπαιδευτικούς στην Τριτοβάθμια Εκπαίδευση. Στο σημείο αυτό ο κ. Κοντονής ανακοίνωσε πως η απόφαση που επαναφέρει το Γυμνάσιο – Λύκειο Βολιμών στον κατάλογο των δυσπρόσιτων υπεγράφη χθες από τον Υπουργό Παιδείας, μετά από ολιγοήμερη καθυστέρηση.\n- Η απαλλαγή από τον ΕΝΦΙΑ για το 2018 για κτίσματα που έχουν αποδεδειγμένα ολοσχερώς καταστραφεί ή υποστεί λειτουργικές ζημιές που τα καταστούν μη κατοικήσιμα.\n- Η επέκταση των υφιστάμενων φορολογικών μέτρων ελάφρυνσης για επιχειρήσεις που δραστηριοποιούνται στη Ζάκυνθο, ακόμη και αν η έδρα τους δεν είναι στη Ζάκυνθο. Για αυτό θα υπάρξει σχετική νομοθετική ρύθμιση από το Υπουργείο Οικονομικών , λαμβάνοντας υπόψη πως το υφιστάμενο νομικό καθεστώς δεν επέτρεπε να υπάρχουν φορολογικές διευκολύνσεις σε επιχειρήσεις με έδρα πέραν της Ζακύνθου.\n- Η αναστολή κάθε μορφής κατάσχεσης που γίνεται από την ΑΑΔΕ και επιστρέφονται χρήματα που είχαν εν τω μεταξύ κατασχεθεί υπέρ αυτής. Ο κ. Κοντονής έκανε ειδική μνεία στους λογαριασμούς επιδοτήσεων των αγροτών που κατασχέθηκαν για χρέη προς την ΑΑΔΕ σημειώνοντας πως τα χρήματα αυτά γίνεται προσπάθεια να επιστραφούν, ενώ συμπλήρωσε πως η Κυβέρνηση σχεδιάζει την θεσμοθέτηση του ακατάσχετου των επιδοτήσεων μέχρι, σύμφωνα με τις πρώτες πληροφορίες, τις 12.000 ευρώ.\n- Η αναστολή όλων των πλειστηριασμών μέχρι τη λήξη της κατάστασης έκτακτης ανάγκης και μέχρι 31 Δεκεμβρίου του 2019 για όλους τους ιδιοκτήτες ακινήτων που έχουν διαπιστωθεί τα κτήρια τους ως μη κατοικήσιμα, μετά την ολοκλήρωση του πρώτου ελέγχου.\n- Η δυνατότητα ρύθμισης 24 άτοκων δόσεων σε όλες τις φορολογικές υποχρεώσεις που δημιουργούνται εντός του τριμήνου κατά το οποίο η Ζάκυνθος βρίσκεται σε κατάσταση έκτακτης ανάγκης ή για όσο διάστημα ενδέχεται να επεκταθεί αυτό το διάστημα.\n- Η χορήγηση έκτακτης οικονομικής ενίσχυσης 5.000 ευρώ για κάθε πληγείσα οικία ή επιχείρηση ( σε ότι αφορά το κτήριο)\n- Η κατάθεση Νομοσχεδίου που θα προβλέπει μέτρα στήριξης σε επιχειρήσεις που επλήγησαν.\n- Η έκτακτη οικονομική ενίσχυση του ΟΔΑΖ με 100.000 ευρώ από το Υπουργείο Εργασίας για να καλύψει τις ανάγκες πληγέντων.\n- Η άμεση υλοποίηση έργων ύψους 180.000 ευρώ για το Κάστρο της Μπόχαλης\n- Η χρηματοδότηση ύψους 10 εκ ευρώ για λιμενικά έργα και αποκατάσταση της παραλιακής όπως αυτά θα υποδειχθούν από τις μελέτες που θα γίνουν και τέλος, χρηματοδότηση 30.000 ευρώ για το Μουσείο Σολωμού και Επιφανών Ζακυνθίων.\nΔείτε ολόκληρη της Συνέντευξη που παραχώρησε ο Σταύρος Κοντονής:\n*Ευχαριστούμε θερμά το ZanteNewsTime για την παραχώρηση του ρεπορτάζ!


ανθεκτική στην ξηρασία τοπίο με φυτά xeriscape - συμβουλές εξωραϊσμού - Ενδέχεται 2021\nΌταν οι ενθουσιώδεις αρχιτέκτονες της Βόρειας Αμερικής συναντηθούν για να συζητήσουν τις τάσεις εξωραϊσμού για τη νέα χιλιετία, η λέξη «ξηρασία» είναι στα χείλη τους με μια ανησυχητική συχνότητα. Μια σχετικά νέα αντίληψη για το mainstream εξελίσσεται όλο και περισσότερο, ως λύση για την ξηρασία και το οικονομικό κόστος που συνεπάγεται: η χρήση φυτών xeriscaping, αντί για χλοοτάπητες. Μπορεί να είναι καιρός να εξετάσουμε την φθηνότερη εναλλαγή τοπίου που αντιπροσωπεύεται από ένα λεγόμενο "xeriscape".\nΕκφραζόμενος σαν να ξεκίνησε με το γράμμα z, η χρήση του «xeriscaping» προήλθε από το Τμήμα Υδάτων του Ντένβερ Κολοράντο το 1981. Σύνθεση του ελληνικού ξηρού ξηρού και «σκηνικού», όπως στο τοπίο, «xeriscape» αναφέρεται σε μια δημιουργία σχεδίου τοπίου που έχει σχεδιαστεί προσεκτικά για να αντέξει τις συνθήκες ξηρασίας.\nXeriscape εξωραϊσμού μπορεί να πάρει πολλές μορφές. Για ορισμένα τοπία, ο εξωραϊσμός xeriscape απλά σημαίνει ομαδοποίηση φυτών με παρόμοιες απαιτήσεις ποτίσματος μαζί στο τοπίο. Αυτό κάνει πιο αποδοτικό πότισμα. Αυτή η πολιτική είναι περισσότερο μια εκδήλωση της κοινής λογικής από την πραγματική εξωραϊσμού εξωραϊσμού. Υπάρχει ένα θέμα που τρέχει μέσα από τοπία που μπορούν πιο σωστά να επισημανθούν ως παραδείγματα του εξωραϊσμού xeriscape. Το θέμα αυτό αποτελεί πρόκληση για την ηγεμονία του χλοοτάπητα. Εδώ βρίσκεται η αναπόφευκτη αντίσταση στη χρήση φυτών xeriscaping.\nΠώς να απαλλαγείτε από το γκαζόν μου\nΗ αγάπη της Αμερικής για το χλοοτάπητα είναι ένα καλά τεκμηριωμένο κεφάλαιο στα χρονικά της ιστορίας του σχεδιασμού τοπίου. Η υπόθεση ότι ένα τοπίο θα έχει πολύ χορτάρι και ότι θα παραμείνει πράσινο όλη η καλλιεργητική περίοδος είναι τόσο σταθερή ριζωμένη στην αμερικανική ψυχή ως υπόθεση ότι ένα σπίτι θα έχει παράθυρα. Όχι ότι όλοι οι επαγγελματίες του εξωραϊσμού xeriscape εξαλείφουν τους χλοοτάπητες.\nΜερικοί απλά αλλάζουν σε τύπους χλοοτάπητα που απαιτούν λιγότερο νερό (ενδεχομένως κάνοντας αισθητικές παραχωρήσεις στο διακόπτη), όπως το ψηλό γρασίδι. Άλλοι περικόπησαν την έκταση και το βάρος του χλοοτάπητα, υποβιβάζοντας την περιοχή του χλοοτάπητα σε μια έμφαση στο τοπίο αντί να διατηρούν το γκαζόν στη θέση του ως κυρίαρχο στοιχείο.\nΠώς να αντικαταστήσετε το γκαζόν σας με φυτά Xeriscape\nΣτα νοτιοδυτικά αμερικανικά κάκτια και εκτεταμένες αυλές μπορεί να κυριαρχήσουν, ίσως να εξαλείφουν το γρασίδι αν η περιοχή του χλοοτάπητα είναι μικρή. Ένα εκτεταμένο αίθριο είναι απλώς μια διευρυμένη αίθριο που καταλαμβάνει χώρο όπου το γρασίδι χόρτο θα μπορούσε διαφορετικά να φυτευτεί. Σε περιοχές που δεν είναι τόσο απογοητευτικές για το νερό, η απάντηση μπορεί να βρεθεί σε καλύμματα εδάφους, θάμνους, γλάστρες και μειωμένη έκταση γκαζόν.\nΑνεξάρτητα από το πού ζείτε στη Βόρεια Αμερική, θα πρέπει να αρχίσετε να εξετάζετε φθηνότερες εναλλακτικές λύσεις για τους χλοοτάπητες. Ενώ πολλοί γνωρίζουν τον κίνδυνο που δημιουργεί η ξηρασία, σχετικά λίγοι φαίνεται πρόθυμοι να κάνουν παραχωρήσεις σε αυτό και να αναζητήσουν ανθεκτικές στην ξηρασία εναλλακτικές λύσεις για τα χόρτα του χλοοτάπητα. Πολλοί ιδιοκτήτες σπιτιών απλά παρακολουθούν αβοήθητα καθώς οι χλοοτάπητες πεθαίνουν νωρίτερα και πιο γρήγορα κάθε καλοκαίρι. Αυτόματα συστήματα άρδευσης, παρεμπιπτόντως, μπορεί να καταλήξουν εξοικονομώντας χρήματα σε μακροπρόθεσμη βάση. Παρόλα αυτά, οι περιορισμοί των υδάτων με αυξανόμενη σοβαρότητα είναι ένα γεγονός με το οποίο ίσως χρειαστεί να ζήσουμε για το άμεσο μέλλον.\nΑντί να θρηνείστε την απώλεια χώρου γκαζόν, σκεφτείτε την παρούσα κατάσταση ως μια ευκαιρία να πειραματιστείτε. Εκτός από τις εκτεταμένες περιοχές αίθριο, διάδρομοι, και άλλα στοιχεία hardscape, μια μυριάδα των ενδιαφέρουσα xeriscaping φυτά και θέματα μπορούν να ενσωματωθούν σε ένα σχέδιο εξωραϊσμού xeriscape.\nΤύποι φυτών Xeriscape\nΟρνίθια και νεοσσοί\nΦθινόπωρο Sedu Joy, ή "stonecrop" (βλέπε εικόνα παραπάνω)\nΑγριολούλουδα μητρική στην περιοχή σας\nΚίτρινο χόρτο παπάς\nΜεξικάνικο χόρτο φτερού\nΜπλε χλόη βρώμης


eKorinthos • H Θεατρική ομάδα των Κ.Α.Π.Η. επιστρέφει…\nHome > Life - Fun > H Θεατρική ομάδα των Κ.Α.Π.Η. επιστρέφει…\nH Θεατρική ομάδα των Κ.Α.Π.Η. επιστρέφει…\nΗ επιστροφή της θεατρικής ομάδας των Κ.Α.Π.Η. του Δήμου Κορινθίων είναι γεγονός. Μετά από ένα σύντομο διάλειμμα κάποιων ετών, τα Κ.Α.Π.Η. του Δήμου Κορινθίων είναι και πάλι εδώ για να μας παρουσιάσουν το έργο των Σακελλάριου-Γιαννακόπουλου «Μια τρελή – τρελή Sεξηντάρα».\nΠρόκειται για ένα ακόμη έργο του ελληνικού κινηματογράφου το οποίο επιλέγουν τα Κ.Α.Π.Η. για να (ξανα)συστηθούν στον κόσμο. Μετά τα «Ζητείται ψεύτης», «Φωνάζει ο κλέφτης», «Η Χαρτοπαίκτρα», «Της κακομοίρας», «Ένα έξυπνο-έξυπνο μούτρο», «Νύχτα γάμου» και «Μια Ιταλίδα απ’ την Κυψέλη» ετοίμασαν για εμάς αυτή τη δροσερή κωμωδία με την αξέχαστη Ρένα Βλαχοπούλου.\nΗ παράσταση, την οποία υπογράφουν σκηνοθετικά ο Κωνσταντίνος Δουβής και η Βιβή Ασπρούδη, θα παρουσιαστεί στις 6, 7 και 8 Δεκεμβρίου στο Δημοτικό Θέατρο Κορίνθου «Θωμάς Θωμαΐδης» με ελεύθερη είσοδο. Ώρα έναρξης των παραστάσεων 21.00.\nΗ Μάχη, ο Κώστας, η Χριστίνα, η Γεωργία, η Ευαγγελία, ο Μιχάλης, η Βάσια, ο Κυριάκος κι η Ματούλα ολοκλήρωσαν τις πολύμηνες πρόβες τους και μας περιμένουν υποσχόμενοι ότι θα δώσουν, για άλλη μία φορά, τον καλύτερό τους εαυτό. Να είμαστε εκεί!


'Ενας "διεθνής" σκοπός του γάμου ! - Παραδοσιακή Μουσική - Ρεμπέτικο Φόρουμ\n'Ενας "διεθνής" σκοπός του γάμου !\npepe Ιούλιος 1, 2018, 7:39μμ #1\nΑπό τις Κυκλάδες ως την Β. Τουρκία …\nκαι από τη Θεσσαλία ως την Αλγερία …\nΝομίζω ότι αυτό είναι και το «Μαρσάκι» της Κάτω Καρπάθου. Το «Μαρσάκι» (που δεν το έχουν για γαμήλιο) είναι ένας σκοπός της λύρας, εντελώς ακατάλληλος για λύρα όμως, και επομένως προσαρμοσμένος κατά τρόπο που τον κάνει εντελώς αγνώριστο. Δεν έχει ούτε νότα που να θυμίζει το κυκλαδίτικο γαμήλιο, μοιάζει όμως με ορισμένες από τις πιο εξωτικές παραλλαγές που ακούμε σ’ αυτό το βίντεο και στο παλιότερο αντίστοιχο του Romeikos2. Αυτό, συν ο τίτλος (αφού δεν είναι γαμήλιο, γιατί «Μαρσάκι»;), συν κάτι αόριστες αφηγήσεις ότι το έφερε κάποιος λυριστής από την Περσία που δούλευε μετανάστης, με κάνουν να πιστεύω ότι πρόκειται για παραφυάδα του ίδιου κορμού.\nΘα προσπαθήσω να το ανεβάσω για σύγκριση.\nnikos_tzellos (Νίκος Τζέλλος) Δεκέμβριος 28, 2018, 6:23μμ #2\nΕίναι ο ίδιος σκοπός Περικλή, αυτός που γυριζει σε τσακιστες μαντιναδες. Και στη Κάσο το παίζουν, αλλά αλλιώς αμα θυμαμαι καλα.\nΤο τραγούδι λεγεται Cizayer, απο την Αλγερία, αλλα ηρθε απο την Τουρκία στην Ελλάδα.\nΟι καρπαθιοι… το εκαναν οπως περιγραφεις. Αγνωριστο…και ακατάλληλο για λυρα. Αλλα τους αρεσει και το παιζουν τακτικά. Και απο καρπαθικο βιολι που το ακουσα, παλι ετσι το παίζουν.\nkepem (ΚΕΠΕΜ) Ιανουάριος 25, 2019, 3:05μμ #3\nΟ σκοπός παίζεται και στη Γαράσαρη του Πόντου ως γαμήλιος με το όνομα “Τσεζαΐρι”. Cezayir είναι μια πόλη της Αλγερίας, σύμφωνα με τα όσα λέει το βίντεο του Σπηλιάκου.\npepe Ιανουάριος 25, 2019, 3:17μμ #4\nΤο κυριότερο μέρος του σκοπού παίζεται στις πολύ ψηλές νότες της λύρας, πολύ πέρα από την πρώτη «θέση» όπου παίζεται το 95% του ρεπερτορίου. Τέτοιες θέσεις, πέρα από την αντικειμενική δυσκολία που παρουσιάζουν, επιπλέον οι Καρπάθιοι ως επί το πλείστον δεν τις έχουν εξασκήσει κιόλας. (Όπως και κανείς άλλος, μόνο στις πολίτικες λύρες και στις τύπου Ρος ακούς τακτικά οργανοπαίχτες με πλήρη έλεγχο των ψηλών θέσεων.) Το αποτέλεσμα είναι αρκετά συχνά μια μουντζούρα με ακαθόριστες νότες και ένα σωρό γκλισάντα.\nΘεωρητικά, ένας βιολιτζής μπορεί να το παίξει πολύ πιο καθαρά. Αλλά αν τον σκοπό τον έχει ακούσει μόνο από τους λυράρηδες γύρω του, πώς να το παίξει καθαρά; (Πάλι, δεν ξέρω, ίσως και να γίνεται. Δεν το έχω ακούσει από βιολί.)


BRC | ISOQAR (Hellas) Ltd\nHome » Πιστοποίηση » BRC\nΤι είναι το Πρότυπο BRC;\nΤο 1998 η Βρετανική Κοινοπραξία Εμπορίου (BRC) ανέπτυξε και παρουσίασε το BRC Τεχνικό Πρότυπο και Πρωτόκολλο για εταιρείες που εφοδιάζουν τους λιανοπωλητές με επώνυμα τρόφιμα. Το Πρότυπο δημιουργήθηκε προκειμένου να βοηθήσει τους λιανοπωλητές στην εκπλήρωση των νομικών υποχρεώσεων τους αλλά και συγχρόνως να προστατέψει τον καταναλωτή, παρέχοντας μία κοινή βάση για την επιθεώρηση των εταιρειών που εφοδιάζουν το εμπόριο με επώνυμα τρόφιμα.\nΩφέλειες που προκύπτουν από την εφαρμογή του BRC Global Standard-Food\nΗ χρήση του Πρότυπου BRC συνεπάγεται αρκετές ωφέλειες όπως:\nΜείωση του αριθμού των επιθεωρήσεων για κάθε πωλητή λιανικής καθώς και δυνατότητα των τεχνολόγων να επικεντρωθούν σε άλλους τομείς, όπως ανάπτυξη του προϊόντος ή άλλα θέματα ποιότητας.\nΠαροχή ενός μόνο προτύπου και πρωτοκόλλου, από φορείς πιστοποίησης, οι οποίοι είναι διαπιστευμένοι για το Ευρωπαϊκό Πρότυπο EN 45011 (ISO/IEC Guide 65).\nΠαροχή μιας μοναδικής επαλήθευσης, με συμφωνημένη συχνότητα, η οποία θα δώσει την δυνατότητα στους προμηθευτές να αναφέρουν το κύρος τους στους πελάτες που αναγνωρίζουν το πρότυπο.\nΠως ξεκινά η εφαρμογή του BRC Global Standard-Food;\nΤα βήματα προς μία επιτυχή πιστοποίηση είναι τα εξής:\nΑπόκτηση ενός αντίγραφου του Προτύπου.\nΕκκίνηση της διαδικασίας για τη συμμόρφωση με τις απαιτήσεις του Προτύπου.\nΤεκμηρίωση των διαδικασιών.\nΠροετοιμασία για την αποτίμηση και ορισμός ενός Διαπιστευμένου Φορέα Πιστοποίησης για να την πραγματοποιήσει.\nΠραγματοποίηση της αξιολόγησης των εγκαταστάσεων της εταιρείας και του συστήματος.\nΠραγματοποίηση διορθωτικών πράξεων για τυχόν μη συμμορφώσεις που μπορεί να έχουν εντοπιστεί.\nΓιατί να επιλέξετε την ISOQAR για την πιστοποίηση σας με το BRC Global Standard-Food;\nΗ ικανοποίηση των πελατών αποτελεί ένα ιδιαίτερα σημαντικό θέμα για την ISOQAR. Για αυτόν τον λόγο όλες οι προσπάθειες της ISOQAR στοχεύουν και συντελούν προς αυτήν την κατεύθυνση. Η φιλική προσέγγιση που έχει η ISOQAR και η διαφοροποίηση της από άσκοπες εφαρμοζόμενες γραφειοκρατικές μεθόδους έχουν συντελέσει καθοριστικά σε ραγδαία και συνεχή αύξηση νέων πελατών που κυρίως προέρχονται από συστάσεις ικανοποιημένων πελατών.\nΗ ISOQAR προσλαμβάνει και συνεργάζεται με αξιολογητές που έχουν αποδεδειγμένη θετική εμμονή με αυτήν την προσέγγιση και η ανάθεση των αξιολογήσεων στους αξιολογητές γίνεται βάση της εμπειρίας που έχουν πάνω στον χώρο που δραστηριοποιείται η εταιρεία προς αξιολόγηση.\nΑυτά έχουν ως αποτέλεσμα ότι μέσα από μία διαδικασία κατανόησης επιτυγχάνεται μία πρακτική αξιολόγηση που έχει νόημα στον οργανισμό. Η ISOQAR πιστεύει ότι μία αξιολόγηση πρέπει να προσθέτει αξία στον οργανισμό και όχι να είναι ένας στείρος έλεγχος ή μία ‘διανοητική’ άσκηση που στόχο έχει να ικανοποιήσει τον ελεγκτή.\nΠοιο είναι το κόστος αξιολόγησης και πιστοποίησης κατά το BRC Global Standard-Food;\nΗ πολιτική προσιτής προσέγγισης της ISOQAR δεν θα μπορούσε παρά να έχει εξίσου προσιτή εφαρμογή και στο κόστος αξιολόγησης και πιστοποίησης.\nΤο κόστος όμως αυτό εξαρτάται από το μέγεθος και τους τομείς δραστηριότητας της αιτούμενης εταιρείας. Υπάρχουν διεθνείς κανονισμοί (στους οποίους υπόκεινται όλοι οι φορείς πιστοποίησης) που ορίζουν ανάλογα με αυτές τις παραμέτρους τις ελάχιστες ημέρες αξιολόγησης. Συνεπώς δεν είναι εφικτό να υπάρχει μια προσφορά κόστους χωρίς να καθοριστούν αυτοί οι παράμετροι. Σαν ένδειξη κόστους όμως, μπορούμε να πούμε ότι για εταιρείες παροχής υπηρεσιών που απασχολούν μέχρι 5-8 εργαζομένους, το ετήσιο κόστος αξιολόγησης και πιστοποίησης ξεκινά από 750 Ευρώ.\nΓια να καταθέσουμε μία προσφορά πρέπει να αξιολογήσουμε τα πρώτα στοιχεία μεγέθους και δραστηριοτήτων του οργανισμού. Αυτό το κάνουμε μέσω ενός ερωτηματολογίου που στέλνουμε στους ενδιαφερομένους και το οποίο μας το επιστρέφουν συμπληρωμένο.\nΓια την παραλαβή του σχετικού ερωτηματολογίου παρακαλούμε να επικοινωνήσετε μαζί μας στα τηλέφωνα +30-2106218021, +357-26222172 ή ηλεκτρονικά στο contact@isoqar.gr.\nΆντληση πληροφοριών ή βοήθεια\nΛεπτομέρειες για το πρότυπο καθώς και από πού μπορεί κανείς να προμηθευτεί αντίγραφο του προτύπου, μπορούν να αντληθούν από την ιστοσελίδα του BRC www.brc.org.uk/standards.\nΕίμαστε στη διάθεσή σας για οποιεσδήποτε πληροφορίες τυχόν χρειαστείτε.


Ο αγιασμός των υδάτων στη Φλόριδα παρουσία του Κ. Μητσοτάκη - ΟΡΘΟΔΟΞΙΑ INFO\nΟ αγιασμός των υδάτων στη Φλόριδα παρουσία του Κ. Μητσοτάκη\n>> Αναδημοσίευση 06/01/2020 * 21:17 06/01/2020 * 21:20\n«Σήμερα είναι μια ιστορική ημέρα καθώς έπειτα από 100 χρόνια έχουμε εδώ τον πρωθυπουργό της Ελλάδας μας, Κυριάκο Μητσοτάκη», είπε προκαλώντας τον ενθουσιασμό των συγκεντρωμένων ο Αρχιεπίσκοπος Αμερικής κ. Ελπιδοφόρος.\nΟ πρωθυπουργός παρακολούθησε, με τη σύζυγο του, τη Θεία Λειτουργία για τα Θεοφάνεια στον Ιερό Ναό του Αγίου Νικολάου στο Τάρπον Σπρινκς μαζί με αμέτρητους άλλους Έλληνες που ζουν μόνιμα σε αυτή την πόλη της Φλόριντα.\nΔήλωσε χαρούμενος και συγκινημένος που του δίνεται η ευκαιρία στο Τάρπον Σπρινκς να συγχαρεί τον νέο Αρχιεπίσκοπο Αμερικής κ. Ελπιδοφόρο.\n«Τον γνωρίζω προσωπικά, είναι σπουδαίος και όπως λέει το όνομά του φέρνει την ελπίδα για καλύτερες ημέρες στον Ελληνισμό εδώ και παντού στον κόσμο», υπογράμμισε, ενώ απευθυνόμενος στον κ. Ελπιδοφόρο σημείωσε: «Να γνωρίζετε ότι η ελληνική πολιτεία θα στηρίξει το έργο σας και οικονομικά τη Θεολογική Σχολή στη Βοστόνη».\nΕτικέτες: ΑΡΧΙΕΠΙΣΚΟΠΟΣ ΑΜΕΡΙΚΗΣ ΕΛΠΙΔΟΦΟΡΟΣ ΘΕΟΦΑΝΕΙΑ ΚΥΡΙΑΚΟΣ ΜΗΤΣΟΤΑΚΗΣ Share\n01/04/2020 * 14:53 02/04/2020 * 00:02\n01/04/2020 * 10:16 01/04/2020 * 20:09\n29/03/2020 * 01:19 29/03/2020 * 17:18\nΒΙΝΤΕΟ: Δέηση από τον Αμερικής Ελπιδοφόρο για την πανδημία\n17/03/2020 * 17:09 17/03/2020 * 17:13\nΕΛΠΙΔΟΦΟΡΟΣ: Χωρίς πιστούς οι Θ. Λειτουργίες στις ΗΠΑ\n17/03/2020 * 10:03 17/03/2020 * 10:04\nΑρχιεπισκοπή Αμερικής: Νέα μέτρα για την προστασία των πιστών από τον κορονοϊό\n16/03/2020 * 23:15 18/03/2020 * 10:42\nΗ ενθρόνιση του μητροπολίτη Μπουένος Άιρες Ιωσήφ\n02/03/2020 * 13:18 04/03/2020 * 11:54


LiveTrack24 | Manos @ UTMB\nManos @ UTMB\nUTMB 2015 Αποσπασμα απο το αρθρο του www.advendure.com\nΕλλήνων επέλαση στο UTMB® 2015!\nΗ μεγάλη στιγμή για χιλιάδες ultra trailers ανά τον κόσμο αλλά και για δεκάδες έλληνες που μετά από χρόνια επιστρέφουν δριμύτεροι στην δημοφιλέστερη διοργάνωση αγώνων βουνού στον κόσμο, στον Ultra Trail du Mont Blanc® επιτέλους έφτασε. Κρυφός και διακαής πόθος χιλιάδων άλλων που δεν έχουν σταθεί τυχεροί στην κληρωτίδα, ο αγώνας έχει γίνει συνώνυμο με τους αγώνες υπεραπόστασης βουνού και έχει συμβάλει στην εξάπλωση του αθλήματος όσο ίσως κανένας άλλος στον κόσμο…\nΌχι άδικα θα λέγαμε μιας και επίκεντρο της διοργάνωσης είναι μία τοποθεσία σύμβολο της ορειβασίας και των αθλημάτων βουνού γενικότερα που δεν είναι άλλη από την κοιλάδα του Chamonix. Η μερίδα του λέοντος προφανώς ανήκει στο κύριο γεγονός της διοργάνωσης, τον Ultra Trail du Mont-Blanc ή UTMB® όπως είναι πιο γνωστός. Γνήσιος 100 miler ( …και κάτι!) με μεγάλες κλίσεις, τόσο ανηφορικές, όσο και κατηφορικές που φτάνουν συνολικά τα 10.000 μέτρα υψομετρική διαφορά (φέτος προστίθενται 2 επιπλέον χιλιόμετρα φτάνοντας τα 170 και 400 περίπου μέτρα υψομετρικής), ο UTMB® δεν θα αφήσει κανέναν ασυγκίνητο. Δεν θα ξεχάσουμε ποτέ την περιγραφή του φίλου Νίκου Πετρόπουλου στο blog του (ίσως από τις αναλυτικότερες περιγραφές της διαδρομής του αγώνα) ο οποίος κατέχει και την καλύτερη επίδοση έλληνα, τις μέρες που ονειρευόμασταν την δική μας συμμετοχή: «Η πρωτη κατηφορα προς το Saint Gervais. Τεχνικα ευκολη αλλα η κλιση απιστευτη. Ξερω οτι ειναι νωρις στον αγωνα και πρεπει να προστατευσω τους τετρακεφαλους αλλα και να πηγαινεις φρεναριστα δεν ειναι καλυτερη λυση». Κάτι που αντιληφθήκαμε και εμείς από πρώτο χέρι όταν το 2013 ξεκινούσαμε την δική μας περιπλάνηση στον σπουδαίο αυτό αγώνα!\nΜαγικές εικόνες σαν κι αυτή θα ζήσουν χιλιάδες δρομείς στους αγώνες του UTMB® | Photo (c) Pascal Tournaire\nΒεβαίως, τα τελευταία χρόνια εκτός του κύριου αυτού αγωνιστικού γεγονότος και λόγω της αυξημένης ζήτησης, η διοργάνωση έχει φτάσει στο σημείο να διοργανώνει ταυτόχρονα και σε διάστημα μόλις λίγων ημερών έξι συνολικά αγώνες με πιο πρόσφατη προσθήκη τον YCC, αγώνα που απευθύνεται σε νέους 16 – 22 ετών. Δεύτερος στις προτιμήσεις του κοινού έρχεται ο CCC®, συντομογραφία του Courmayer – Champex – Chamonix, αγώνα 100 χιλιομέτρων που «πατάει» σχεδόν εξ’ ολοκλήρου πάνω στο 2ο μισό του UTMB®. Τρίτος κατά σειρά προτίμησης έρχεται ο TDS® (Sur les Traces des Ducs de Savoie, 119χλμ 7.250D+), ίσως ο πιο σκληρός αγώνας της διοργάνωσης αφού κινείται σε πιο τεχνικά τερέν ξεφεύγοντας από το γνωστό μονοπάτι TMB. Η περσινή προσθήκη στο «μπουκέτο» του UTMB®, o OCC (Orsieres – Champex – Chamonix) συνέχισε φέτος την επιτυχημένη παρθενική εμφάνιση του 2014 αφού όντας ο πιο εύκολος αγώνας της διοργάνωσης (53χλμ, 3.300 D+) έφτασε σε πληρότητα αιτήσεων συμμετοχής το 255% (4.329 αιτήσεις) ξεπερνώντας ποσοστιαία όλους τους υπόλοιπους! Στην σκιά όλων των προηγούμενων, ο αγώνας που ουσιαστικά … δεν είναι αγώνας αφού δεν έχει κατάταξη, ο PTL® (La Petite Trotte à Léon) των 300 χιλιομέτρων και 26.000 μέτρων υψομετρικής διαφοράς ο οποίος δεν κινείται σε σηματοδοτημένο μονοπάτι ενώ οι αθλητές του αγώνα που συμμετέχουν σε ομάδες των 2 – 3 ατόμων κινούνται με πλήρη αυτονομία.\nΧρονιά μιας μεγάλης αλλαγής είναι η φετινή για την κορυφαία αυτή διοργάνωση αφού περί τα μέσα Νοέμβρη έπεσε σαν κεραυνός εν αιθρία η είδηση του «διαζυγίου» UTMB® – The North Face. Με μία λιτή ανακοίνωση η διοργάνωση στην επίσημη ιστοσελίδα της ανακοίνωσε την λήξη της συνεργασίας του UTMB® με την εταιρεία που δάνειζε το όνομά της στον τίτλο του αγώνα από την 1η χρονιά διεξαγωγής του, την The North Face®. Ταυτόχρονα σε μία άλλη ανακοίνωση η διοργάνωση καλωσόριζε τρία μεγάλα brands για χορηγούς, εταιρείες με μακρά ιστορία και μεγάλο όνομα στον χώρο του outdoor, τις Columbia και τις θυγατρικές της, Mountain Hardwear και Montrail. «Η Mountain Hardwear είναι πια περήφανος συνεργάτης του UTMB®, ενός γεγονότος που συγκεντρώνει την μεγαλύτερη και πιο ποικιλόμορφη παγκόσμια κοινότητα του outdoor, του βουνού και του ορεινού τρεξίματος για να δοκιμαστούν στα πιο απαιτητικά, όμορφα μονοπάτια που εμπνέουν και προκαλούν δέος», είχε αναφέρει ο «γνωστός» μας, Πρόεδρος της Mountain Hardwear Topher Gaylord, παλιός πρόεδρος της The North Face και διακεκριμένος δρομέας με διακρίσεις τόσο στον αγώνα όσο και σε άλλους αγώνες ανά τον κόσμο συμπεριλαμβανομένου και του δικού μας Αέθλιου (Νεμέα – Ολυμπία) το 2008 στον οποίο μάλιστα είχε τερματίσει νικητής! Ακούγοντας το όνομα του Topher Gaylord, προέδρου της Mountain Hardwear από το 2010, δεν μας κάνει έκπληξη η ανάληψη των χορηγιών αυτών από την Columbia και τις δύο θυγατρικές της, μιας και το όνομά του σαν πρόεδρος της The North Face είναι συνυφασμένο τόσο με την δημιουργία του αγώνα όσο και την δυναμική που ανέπτυξε ο UTMB® στα μετέπειτα χρόνια. Θα έχει ενδιαφέρον λοιπόν φέτος να δούμε κατά πόσο αυτή η μεγάλη στρατηγική αλλαγή επηρέασε ή θα επηρεάσει στο μέλλον την διοργάνωση.\nΕν μέσω καλοκαιρινών διακοπών αλλά και ... τάπερινγκ ενόψει των αγώνων τους στο Chamonix, επικοινωνήσαμε με μερικούς αθλητές για να μας πουν τις σκέψεις, τους στόχους, τις προβλέψεις τους ή οτιδήποτε άλλο σχετικό με τον αγώνα!\nΤσουκανέλη Αλεξάνδρα: Η ώρα για το ταξίδι και τον αγώνα έφτασε!!! Πάντα ο χρόνος τρέχει χωρίς εμπόδια και καθυστερήσεις. Θα πάω λοιπόν σε μια απίστευτη διοργάνωση σε έναν πανέμορφο τόπο. Είχα την τύχη και την χαρά να τερματίσω το CCC® το 2011 και το UTMB® το 2012. Ενθουσιασμένη ήθελα να είμαι εκεί και την επόμενη χρονιά, έχασα όμως την κλήρωση δύο συνεχόμενες χρονιές. Την τρίτη λοιπόν πληρώντας τα κριτήρια είχα το δικαίωμά συμμετοχής. Οι ατυχίες πολλές........ Θα ζήσω τη μαγεία για αγώνα και των Άλπεων με τον δύσκολο!!! Για μένα αυτή τη φορά στόχο, να τερματίσω. Καλά να περάσουμε λοιπόν και να γυρίσουμε όλοι υγιείς και χαρούμενοι!\nΑναγνωστόπουλος Βασίλης: Στο Σαμονί λοιπόν και πάλι !! Μετά το CCC® του 2011 και το ψαλιδισμένο UTMB® του 2012 ξανά στις Άλπεις. Μία διοργάνωση που προσωπικά με ελκύει ιδιαίτερα. Με αρκετά διαφορετικά στοιχεία κάθε φορά. Η λαχτάρα της πρώτης φοράς με τα συναισθήματα έντασης και χαράς, η μικρή απογοήτευση της δεύτερης λόγω των καιρικών συνθηκών που δεν επέτρεψαν την κανονική διεξαγωγή του αγώνα και τώρα η προσμονή με περίσσεια σύνεση και προβληματισμό !! Προβληματισμό που έχει να κάνει με τις δυσκολίες του αγώνα αλλά και το γεγονός ότι δεν είμαι στην κατάσταση στην οποία θα ήθελα να βρίσκομαι. Κάποια προβλήματα στην προετοιμασία αλλά και κάποιες εξωαγωνιστικές ατυχίες με έβγαλαν εκτός τροχιάς το τελευταίο δίμηνο. Ένας τέτοιος αγώνας μπορεί να κρύβει απρόοπτα, όπως όλοι ξέρουμε, που μπορεί να καθορίσουν πολλά και να μην επιτρέψουν την επιτυχή έκβασή του (καιρικές συνθήκες, τραυματισμοί, στομαχικές διαταραχές κ.ά.). Όμως το κλίμα αυτών των ημερών στο Σαμονί, αλλά και σε όλες τις γύρω κοινότητες, είναι τόσο γιορτινό για τους δρομείς του βουνού που σου δίνει την επιπλέον ώθηση που θέλεις. Προσωπικά θεωρώ πως είναι μία διοργάνωση που αξίζει να τη ζήσει ο καθένας από εμάς που αγαπούμε το ορεινό τρέξιμο. Μία διοργάνωση που μπορεί να έχει και τρωτά σημεία αλλά δεν παύει να είναι η κορωνίδα στους αγώνες του ορεινού τρεξίματος και γι αυτό προσελκύει δρομείς από τόσες χώρες όσο καμία άλλη. Έστω και αν έχει παίξει και το μάρκετινγκ το ρόλο του σ’αυτό. Θέλω να ευχηθώ σε όλους τους Έλληνες φίλους που θα συμμετάσχουν στους αγώνες καλή επιτυχία στο στόχο τους, μα πάνω απ’ όλα να το διασκεδάσουν με την ψυχή τους !! Όσο για μένα ο εμπρόθεσμος τερματισμός θα είναι κατόρθωμα… Αλλά, όπως ακούς παντού στη διάρκεια της διαδρομής από τον κόσμο που εμψυχώνει τους αθλητές, …allez courage !!\nΤάσος Βάρβαρος:Πριν από 9 χρόνια ξεκίνησα το ορεινό τρέξιμο στα μονοπατάκια της Πεντέλης και μετά από μισό χρόνο συμμετείχα στους πρώτους μου αγώνες, στον γύρο της Πάρνηθας και στο πρώτο Alpamayo. Σιγά σιγά τα χιλιόμετρα αυξήθηκαν και αργότερα ήρθε ο πρώτος ultra στο Πήλιο, ο Κενταυρος.Θυμάμαι τότε γράφτηκα για πρώτη φορά στο Advendure με το ψευδώνυμο UltraTasos και προσπαθούσα να μάθω τα μυστικά των ορεινών υπερμαραθωνιων από το φόρουμ! Θυμάμαι επίσης με πόσο θαυμασμό διάβαζα για τους υπερμαραθωνιους στην Ελλάδα και στο εξωτερικό, και τις ιστορίες από τους συναθλητές και φίλους που ελάμβαναν μέρος σε αυτούς! Και βέβαια θυμάμαι τα πάντα για τους αγώνες στο Mont Blanc. Τότε, ούτε που μπορούσα να διανοηθώ ότι υπάρχει περίπτωση να λάβω κι εγώ μέρος σ'αυτον τον μοναδικής ομορφιάς αλλά και δυσκολίας αγώνα! Και να που σε μερικές μέρες θα στηθώ με την παρεουλα μου,την Goji Berry team, στην ξακουστη και φανταστική εκκίνηση του UTMB® 2015! Όλα ξεκίνησαν όταν με την ομάδα μας συμφωνήσαμε να πάρουμε μέρος για πρώτη φορά στην κλήρωση του UTMB® ελπίζοντας να τρέξουμε μετά από δύο ή τρία χρόνια. Αλλά για καλή μας τύχη, κληρωθηκαμε για φέτος. Έτσι εγώ, ο Μάνος ο Κυριακακης, ο Γιάννης ο Ανδρέου, ο Νίκος ο Ανδρουτσος και ο Σπύρος ο Γονιωτακης, καθώς και οι υπόλοιποι Έλληνες φίλοι,θα είμαστε μαζί στην αψίδα στο Chamonix στις 28/8 για τον μεγάλο αγώνα! Έχοντας την εμπειρία πια των 2 Vft, των 2 Mythical και του ROUT νομίζω ότι η προετοιμασία ήταν πιο "εύκολη" και στηρίχτηκε κυρίως στις ανάγκες του σώματος μου και στις ιδιαιτερότητες του αγώνα. Δηλαδή μεγάλες ανηφοριές με παρατεταμένες κατηφοριές. Για τον λόγο αυτό έφτιαξα ένα μονοπάτι direct προς την κορυφή της Πεντέλης και προς τον Διόνυσο για κατηφόρα, μιας και οι περισσότερες προπονήσεις έγιναν στην Πεντέλη. Και βέβαια ξεκινώντας στις 6:00 το πρωί, αφού για μας τους οικογενειάρχες πρέπει μες την μέρα να προλάβουμε τα πάντα! Οι προπονήσεις ξεκίνησαν το Πάσχα και ήταν πιο πολύ ποιοτικές πάρα ποσοτικές φροντίζοντας να ακούω και να ξεκουράζω το σώμα μου, αποφεύγοντας τους τραυματισμούς. Έκανα δύο αγώνες, την Ζήρεια και τον Φαεθωνα και μερικές μεγάλες προπονήσεις με την παρεούλα στην Πάρνηθα όπου συζητούσαμε για τον αγώνα αλλά και πάνω από όλα το διασκεδάζαμε! Επίσης ενημερωθήκαμε για όλες τις λεπτομέρειες του αγώνα από τον μετρ του είδους, τον Νίκο Πετρόπουλο τον οποίο και ευχαριστώ πολύ! Και από τις 9 Αυγούστου που ξεκίνησαν οι οικογενειακές διακοπές φροντίζω να ξεκουραστώ όσο το δυνατόν πιο πολύ κρατώντας το σώμα μου σε εγρήγορση με μικρές δυνατές προπονησουλες και λίγο κολύμπι. Έτσι νομίζω ότι τώρα πια είμαι έτοιμος από όλες τις απόψεις για να απολαύσω τον πολύ δύσκολο αυτό αγώνα. Και ναι! Ο βασικός μου στόχος είναι να τερματίσω τα 170 χιλιόμετρα έχοντας απολαύσει κάθε ομορφιά και κάθε τοπίο του μοναδικού βουνού, στην καλύτερη δυνατή κατάσταση! Εκτίμηση για τον χρόνο έχει γίνει, γύρω στις 36 ώρες κυρίως για να υπολογίσω τον ανεφοδιασμό και την διατροφή μου. Εύχομαι το όνειρο μας να γίνει για τον καθένα μας μια μοναδική εμπειρία και να επιστρέψουμε υγιείς έχοντας νιώσει για άλλη μια φορά τα απέραντα συναισθήματα των ultra αυτή τη φορά στο μοναδικό Mont Blanc!\nΠαναγιώτης Γούναρης: Έφτασε ο καιρός για τη μεγάλη εμπειρία της χρονιάς UTMB®, το ονομάζω εμπειρία και όχι αγώνα γιατί άλλη μια φορά επιβεβαιώνεται ο κανόνας του "σημασια έχει το ταξίδι και οχι ο προορισμός". Στη προκειμένη περίπτωση ο προορισμός σου προκαλεί δέος: 170χιλ. στις Αλπεις αλλά όλο το ταξίδι ... προπονήσεις αγώνες τραυματισμοί γνωριμίες θα κάνουν αυτήν την εμπειρία ξεχωριστή! Ξεπερνώντας όλες τις προκλησεις απλά ερχεσαι ένα βήμα πιο κοντά στον εαυτό σου γνωρίζοντας τον καλυτερα στην απολυτη αρμονια που σου χαρίζει η επαφή σου με το βουνο!!Καθώς εϋχομαι καλή επιτυχία σε ολους όσους λάβουν μέρος να γυρίσουμε υγιείς και με χαμόγελα, το μυαλό ταξιδεύει ηδη στην επομενη προκληση ..........!!!!!\nΜάνος Κυριακάκης:Εχθές το μεσημέρι στην τελευταία μου βουνίσια προπόνηση πριν τον αγώνα γύρω από το Mont Blanc στις Άλπεις είχα συνέχεια στο μυαλό μου την μουσική του Βαγγέλη Παπαθανασίου, το κομμάτι συγκεκριμένα που παίζει κάθε χρόνο στην εκκίνηση του μεγάλου αυτού αγώνα, conquest of paradise ! Επηρεασμένος από τα βιντεακια του UTMB® που βλέπω υπολογιστή ή υποσυνείδητα ο εγκέφαλος μου λέει “ήρθε η ωρα” ; Για αυτόν τον αγώνα άκουσα όταν ξεκινούσα το τρέξιμο και την γνωριμία μου με τον Νίκο Πετρόπουλο, ο Νίκος θα πάει να τρέξει στις Άλπεις μου έλεγαν και εγώ είχα εντυπωσιαστεί ! Πω Πω ... ποσο θα ήθελα καποια στιγμη να καταφερω κάτι τέτοιο ! ήταν η πρωτη μου σκεψη και ας μην ειχα κάνει ακόμη ουτε μαραθωνιο στο βουνό. Ο αγώνας αυτός φανταζει σαν το αποκορύφωμα του ορεινού τρεξιματος, το άγιο δισκοπότηρο που λένε και Αγγλιστί. Φέτος τελικά είναι η σειρά μας, η δική μου και των φίλων μου από την ομάδα μας « Goji Berry Team» που δηλώσαμε παρέα με σκοπό να έχουμε πιθανότητες για το 2016, δεν παίζαμε lotto καλύτερα, η τύχη παραήταν με το μέρος μας και κληρωθήκαμε με την πρωτη ! αυτό μας βρήκε λίγο απροετοίμαστους αλλά και απρόθυμους να κάνουμε πίσω. Παρά τις οικονομικές δυσκολίες, που τοτε δεν ήταν τιποτα σε σχέση με το πως εξελίχθηκαν τα πράγματα και μικρούς η μεγαλύτερους τραυματισμούς ετοιμαστήκαμε οπως μπορούσε ο καθένας μας. Ελπιζω ότι με λίγη τύχη θα ανταπεξελθουμε και θα απολαύσουμε αυτον τον αγώνα που τόσο λαχταρήσαμε και που τόσο μας τρομάζει οσο έρχεται πιο κοντά η ωρα. Καλή επιτυχία και καλό τερματισμό σε όλους τους φίλους Έλληνες που θα πάρουν μέρος στους αγώνες του UTMB®. Ας απολαύσουμε την διαδρομή και την θέα σε αυτή την θάλασσα των βουνών που πάμε να περιπλανηθούμε, οπως λέει και ενα ρητό... « η περιπέτεια αρχίζει εκεί που τελειώνει η άνεση » Ραντεβού στο Chamonix λοιπόν !\nΓιάννης Κουρκουρίκης: Πριν από πολλά χρόνια, πολύ πριν ξεκινήσω να τρέχω στα βουνά, είχα διαβάσει ένα άρθρο στο περιοδικό Runner για τους αγώνες του Mont Blanc. Μου έκανε φοβερή εντύπωση το μέγεθος της διαδρομής και το πως τρέχεις σε έναν τέτοιο αγώνα, με τι ψυχολογία στήνεσαι στην εκκίνηση για να διανύσεις τόσα χιλιόμετρα σε τέτοιο τερέν, βράδυ και πολλές φορές κάτω από δύσκολες καιρικές συνθήκες. Τα πράγματά άλλαξαν για μένα από την ώρα που ασχολήθηκα με το ορεινό τρέξιμο και με τις υπεραποστάσεις γενικότερα. Ανακάλυψα ότι έχω την ικανότητα να αντέχω στους πολύωρους αγώνες, μια ικανότητα που δουλεύτηκε και καλλιεργήθηκε πολλά χρόνια μέσα από τον υψηλό πρωταθλητισμό στο άθλημα της κωπηλασίας. Έτσι μετά από τρία χρόνια προσμονής ήρθε η σειρά μου φέτος να συμμετέχω και εγώ σε μια από τις μεγαλύτερες γιορτές του ορεινού τρεξίματος στον κόσμο και στην απόσταση των 100 μιλίων. Μεγάλη απόσταση, άλλη μια μεγάλη πρόκληση για μένα μιας και θα είναι ο μεγαλύτερος αγώνας μου σε βουνό μέχρι τώρα. Είμαι σε αρκετά καλή κατάσταση αν και το καλοκαίρι η προπόνηση δυσκολεύει λόγω καιρικών συνθηκών και δουλειάς. Το ''αγωνιστικό '' μου τεστ, τα 80χλμ στο Ζαγόρι ,μου πήγε πάρα πολύ καλά με αποτέλεσμα να αισθάνομαι μεγαλύτερη σιγουριά. Βεβαία είμαι έτοιμος για όλα τα σενάρια μια και είμαστε άνθρωποι και όχι μηχανές και σε έναν τέτοιου μεγέθους αγώνα όλα μπορούν να συμβούν. Η προετοιμασία μου φέτος είχε πολλούς αγώνες μιας και αναζητούσα εντονότερα προπονητικά ερεθίσματα και κάτω από συνθήκες κούρασης, κάτι που συναντάς στους πολύωρους αγώνες. Μπορώ να πω ότι η προσέγγιση αυτή με βοήθησε να προετοιμαστώ καλά και επιδιώκω έναν καλό τερματισμό. Εύχομαι καλή επιτυχία και καλό τερματισμό σε όλους του Έλληνες που θα συμμετέχουν.